Tuntutan Pengangguran US Masih Memberi Isyarat Pengukuhan Pasaran Buruh

Jabatan Buruh US melaporkan penambahan jumlah tuntutan faedah/insurans pengagguran (Jobless claims) sebanyak 2,000 tuntutan kepada 234,000 bagi minggu berakhir pada 19 Mei berbanding minggu sebelum itu yang mencatatkan jumlah 232,000 tuntutan.
Data yang dikeluarkan ini lebih rendah dari jangkaan penganalisis sebanyak 238,000 jumlah tuntutan pengangguran. Jumlah tuntutan kali ini masih di paras terendah 28 tahun lalu yang menunjukkan pasaran pekerjaan yang semakin baik.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 116 minggu berturut-turut yang paling lama sejak tahun 1970.
 Jumlah penduduk yang masih menerima faedah pengangguran ini bertambah kepada 1.923 juta pada minggu berakhir 12 Mei berbanding 1.898 juta yang direkod sebelum ini.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya
Sepertimana pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga menggambarkan keadaan pasaran buruh semasa di US.


Sentimen Terkini Pasaran Forex Pada Awal Sesi Eropah Hari Ini

US dollar mengukuh berbanding beberapa matawang utama yang lain pada Jumaat. Dalam masa yang sama ia telah mencapai paras tertinggi 14-bulan yang lalu berbanding Yuan dengan pasaran ketika ini kekal bimbang terhadap perang dagang antara AS-China.
China pada Khamis berikrar akan membalas balik tariff yang dikenakan oleh Amerika di mana Presiden Trump mengancam tariff 25% terhadap $200 billion produk China. Walaubagaimanapun, disebabkan eksport China lebih banyak berbanding Amerika, ia dilihat akan memberi kesan lebih buruk kepada ekonomi kedua terbesar dunia itu.
Indeks US dollar yang mengukur kekuatan matawang greenback berbanding enam matawang yang lain membuat kenaikan sehingga 0.06% setakat pada pukul 2.37 petang.
Major pair seperti EUR/USD setakat ini hampir tidak berubah dengan hanya susut 0.03% di mana GBP/USD susut 0.02%. USD/JPY setakat ini pula naik 0.06%, USD/CAD naik 0.03% dengan USD/CHF membuat kenaikan 0.08%. Pair AUD/USD membuat kenaikan 0.03% dengan NZD/USD jatuh sehingga 0.44% setakat ini.
 Matawang paling kuat setakat ini adalah USD dan matawang paling lemah adalah NZD. Dengan menggabungkan matawang paling kuat dan lemah, pasangan matawang NZD/USD jatuh sehingga 0.44% setakat ini.
“Pasaran memberi reaksi kepada perang-dagang AS-China yang mana sudah tentu Amerika akan menang dan China akan kalah,” kata Masafumi Yamamoto, ketua strategi matawang di Mizuho Securities.
“Pasaran China secara keseluruhannya adalah lemah, sebab itu Renminbi yang lemah memberi kesan kepada pengukuhan US dollar,” tambah beliau.
Dollar Australia dan NZD adalah antara yang mendapat banyak kesan daripada perang-dagang antara Amerika dan China. Untuk rekod China adalah destinasi eksport terbesar Australia dan New Zealand. NZD begitu tertekan hari ini dengan AUD sedikit mendatar selepas mendapat manfaat daripada data jualan runcit yang positif pagi tadi.
Tumpuan pasaran pada Jumaat akan berfokus kepada data pekerjaan NFP pada pukul 8.30 malam ini.


Pound dan Euro Mula Melonjak Tinggi!

Sterling melonjak lebih tinggi selepas data UK menunjukkan tiada perubahan dalam kadar pengangguran di UK. Angka itu kekal tidak berubah dalam tempoh 3 bulan sehingga Ogos lalu. Data ini juga menunjukkan bahawa Brexit masih tidak memberi kesan kepada pasaran buruh.
Pound naik 0.19% kepada 1.2324.
GBP/USD, 30 minit
Kadar pengangguran kekal stabil pada 4.9% antara bulan Jun hingga Ogos menurut Pejabat Statistik Kebangsaan UK.
Pun begitu, kadar pertumbuhan pekerjaan baru dicatat melemah bagi tempoh 3 bulan.
Menurut ONS, bilangan tuntutan pengangguran awal pula hanya mencatat peningkatan sebanyak 700 pekerjaan kepada 776,400 bagi bulan September.
Pertumbuhan gaji bagi Jun hingga Ogos juga kekal stabil.
 Lain-lain data iaitu jumlah pendapatan termasuk bonus dan jumlah pendapatan tidak termasuk bonus turut sama melonjak dalam laporan itu.
Data ini dikeluarkan sehari selepas data rasmi menunjukkan bahawa kos sara hidup di UK meningkat dalam kadar terpantas bagi tempoh 22 bulan.
Sterling jatuh sekitar 20% dan Euro jatuh 16% berbanding US Dollar semenjak undian Brexit.
Awal sesi dagangan hari ini menyaksikan bahawa Pound telah merosot berbanding Greenback.
Euro pula tidak banyak berubah berbanding matawang GBP, namun meningkat berbanding US Dollar.
EUR/USD, 30 minit
Kenapa News-News Besar Kadang-Kala Membuat Ramai Trader Putih Mata?


Adakah Pertemuan Negara-Negara Pengeluar Minyak Nanti Bakal Membuahkan Hasil?

Harga minyak jatuh dari paras tertinggi dalam tempoh 5 minggu pada hari Rabu. Kebanyakan penganalisis meragui mesyuarat pengeluar minyak akan datang bakal mencapai kata sepakat untuk mengawal pengeluaran minyak.
Minyak brent antarabangsa diniagakan pada $48.85 setong menurun 38 sen dari sesi sebelum ini. Walaupun sedikit merosot, harga minyak masih lagi di paras tertinggi melebihi 17% sejak awal Ogos.
WTI futures pula diniagakan $46.30 setong.
Menurut kebanyakan pelabur, mereka mengambil keuntungan dari kenaikan harga baru-baru ini. Selain itu, terdapat juga keraguan bahawa pertemuan diantara pengeluar-pengeluar minyak akan datang bagi mengekang lebihan bekalan akan berjaya.
 Pertubuhan Negara-negara Pengeksport Petroleum (OPEC) memberitahu Reuters, hasrat pembekuan bekalan itu akan dibincangkan termasuk bersama-sama bukan ahli OPEC.
Peniaga berkata pengambilan untung berikutan perhimpunan harga baru-baru telah berat ke atas harga, dan terdapat juga keraguan bahawa mana-mana ceramah pengeluar untuk mengekang pada lebihan bekalan akan berjaya.
“Khabar angin mengenai pertemuan ini sudah tersebar luas, sehingga menolak harga minyak kembali menguat,” kata Bank Perancis, BNP Paribas.
Pun begitu, seperti penganalisis yang lain, bank tersebut juga meragui pertemuan ini bakal membuahkan hasil.
Pasukan Ini Dibantu Oleh Video Yang Sangat Memberi Inspirasi Serta Motivasi Di Saat Mengalami Kekalahan


Alamak OPEC+! Jangan Sampai Biden Masuk Campur

Harga minyak kembali stabil setelah penurunan mendadak pada sesi sebelumnya susulan kebangkitan semula dagangan US dolar yang menjadikan komoditi itu lebih mahal kepada pemegang matawang utama lain.
Memasuki sesi Eropah, niaga hadapan minyak mentah Brent diniagakan meningkat pada $74.78 setong, selepas menjunam lebih 3% pada Selasa.
Sementara dagangan WTI Amerika Syarikat pula didagangkan positif pada $73.70 setong, susulan penurunan lebih 2% pada sesi sebelum ini.
Dolar greenback meningkat lebih tinggi ketika sentimen pasaran berubah menjadi berisiko, di tengah-tengah kebimbangan terhadap kes jangkitan Covid-19 yang semakin meningkat.
 Kerajaan Australia melanjutkan langkah penutupan di Sydney untuk minggu ketiga, selepas angka kes jangkitan di bandar terbesar itu masih belum menunjukkan tanda-tanda untuk mereda.
Dalam pada itu, pembatalan mesyuarat OPEC+ telah mendapat perhatian Presiden AS, Joe Biden yang menggesa anggota OPEC untuk mendapatkan kompromi dalam perbincangan mengenai pengeluaran minyak.
Perpecahan antara Arab Saudi, pengeluar OPEC terbesar, dan Emiriah Arab Bersatu (UAE), yang menentang rancangan untuk melanjutkan pemotongan pengeluaran, adalah sebab utama di sebalik kegagalan perbincangan tersebut.
Kebimbangan terhadap perpecahan ini akan mendorong negara pengeluar untuk meningkatkan pengeluaran di luar perjanjian turut menekan harga minyak.


Pertumbuhan Ekonomi Malaysia Meningkat pada Suku Ketiga

Pada Jumaat lepas laporan ekonomi Malaysia bagi suku ketiga telah dibentangkan oleh Bank Negara  Malaysia (BNM). Pertumbuhan ekonomi negara mencatatkan pertumbuhan sebanyak 4.3% pada suku ketiga berbanding 4% pada suku kedua dan 4.2% pada suku pertama.
Peningkatan pertumbuhan ini adalah yang tertinggi sejak suku keempat 2015 berikutan peningkatan dalam penggunaan swasta yang menyeimbangkan kejatuhan eksport dan penyusutan dalam perbelanjaan kerajaan.
Penggunaan swasta meningkat 6.4 peratus berbanding 6.3 peratus pada suku kedua, disokong oleh peningkatan gaji yang berterusan dan pertambahan pekerjaan serta peningkatan dalam gaji minimum yang berkuat kuasa pada 1 Julai 2016.
Dari segi pengeluaran, sektor perkhidmatan merupakan sektor yang mencatatkan pertumbuhan tertinggi yang menyumbang kepada pertumbuhan KDNK sebanyak 6.1% dari 5.7% pada suku kedua. Di tempat kedua ialah sektor pembuatan dengan pertumbuhan sebanyak 4.2% yang juga disokong oleh industri berorientasikan eksport.
Pertumbuhan ekonomi mengikut sektor
Penyumbang kepada pertumbuhan suku ketiga
 Secara keseluruhan, permintaan domestik meningkat pada kadar yang lebih sederhana, dengan pertumbuhan dalam aktiviti sektor swasta mengimbangi pertumbuhan perbelanjaan awam.
Jangkaan kepada masa hadapan dalam ekonomi global akan terus suram dengan prospek ekonomi yang terus mencabar walaupun kebanyakan ekonomi utama dunia sedang dalam fasa polisi pelonggaran (easing policy). Antara negara besar yang berada dalam kitaran polisi pelonggaran ialah Kesatuan Eropah, Jepun, Australia dan Kanada.
Kadar pertumbuhan ekonomi negara-negara maju dijangkakan akan terus lemah terutamanya Jepun dan Kesatuan Eropah. Manakala, pertumbuhan ekonomi di Asia akan terus dipacu oleh perbelanjaan domestik.
Gabenor Bank negara, Muhammad Ibrahim mengatakan risiko kepada ekonomi ini disebabkan ketaktentuan dalam rundingan antara UK dan kesatuan Eropah.
Pun begitu, menurut Bank Negara, ekonomi Malaysia akan terus berdaya-tahan dengan sumber pertumbuhan ekonomi yang pelbagai, peningkatan berterusan dalam kadar gaji dan pekerjaan, dan juga projek infrastruktur yang berterusan.
Ekonomi Malaysia dijangkakan berkembang 4.0-4.5 peratus pada 2016 dengan permintaan domestik, terutama aktiviti sektor swasta, terus menjadi penyumbang utama kepada pertumbuhan ekonomi negara.


Analisis GOLD – Masih Bertahan, Emas Meniti Di Atas Paras $1,830!

US dolar mula paparkan pengukuhan semula pada dagangan Selasa semalam setelah pergerakan perlahan di awal minggu.
Namun, apa yang melegakan pelabur emas apabila walaupun US dolar mula memberi tekanan semula kepada mata wang utama yang lain, tapi emas masih berjaya bertahan daripada alami penyusutan.
Ini dapat diperhatikan pada carta XAU/USD yang mengukur nilai emas berbanding US dolar.
Pelabur mula resah apabila harga yang sudah bergerak di bawah paras halangan Moving Average 50 (MA50) pada rangka masa 1 jam di carta tersebut menjadi indikasi awal untuk kejatuhan harga lebih rendah.
Namun, harga emas bertahan dan pamerkan pergerakan mendatar di atas paras 1830.00 sehingga sepanjang sesi New York semalam.
Malah, pergerakan mendatar tersebut bersambung pada dagnagan hari ini (Rabu) dari sesi Asia hingga ke awal sesi Eropah.
 Pelabur mengharapkan kenaikan boleh berlaku semula untuk harga kembali menuju ke paras 1870.00.
Zon tersebut sebelum ini menjadi rintangan buat harga dan sekiranya harga berjaya tembus lebih tinggi, sasaran seterusnya adalah untuk mencapai 1900.00 pula.
Sebaliknya jika US dolar tambah mengukuh dan akhirnya menekan emas jatuh lebih rendah, penurunan akan dijangkakan melepasi paras 1830.00 yang menjadi sokongan semasa buat harga.
Penurunan lanjut dilihat boleh mencecah sehingga sekitar 1800.00 yang merupakan antara zon tumpuan harga sebelum ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal EUR/USD – Timeframe H1 – 28/9/2018

Pergerakan harga bagi pasangan matawang EUR/USD pada dagangan semalam dilihat telah membuat penurunan 110 pips dari paras Magic Pivot semalam sehingga mencecah paras support MagicS3 pada indicator Moshed Magic Line. Harga membuat penurunan pada lewat sesi pasaran Asia semalam menembusi (breakout) paras resistance 1.17200 dan kembali menyambung  penurunan sehingga ke sesi pasaran New York. Harga terus ditekan rendah ekoran EURO yang sedikit melemah berikutan isu krisis kewangan di Itali ditambah pula pengukuhan USD setelah FED mengumumkan kenaikan kadar faedah pada mesyuarat FOMC awal pagi semalam.
Penurunan agak drastik dilihat pada chart EUR/USD di mana pada sesi pasaran Asia hari ini, harga dibuka rendah dari paras Magic Pivot 1.1677 hari ini dan juga masih bergerak rendah dari paras resistance 1.16500 yang berjaya ditembusi harga lewat sesi pasaran New York. Harga dilihat telah membuat kenaikan sedikit ke paras 1.16500 dan kembali menyambung penurunan di mana harga semasa berada pad paras 1.1625 setakat jam 2.50 petang. Jika harga meneruskan momentum penurunan yang dibuat semalam, harga akan menuju ke paras support 1.1598 (MagicS1) terlebih dahulu sebelum ke paras support yang lebih rendah dilihat berada pada paras 1.1557 (MagicS2). Seterusnya jika harga terus menyambung penurunannya, pasaran akan melihat reaksi harga pada paras major support 1.15300 di mana harga beberapa kali menguji paras itu namun gagal menembusinya (breakout). Jika harga berjaya breakout paras tersebut, jangkaan harga akan turun lebih rendah lagi berkemungkinan ke paras support 1.1478 (MagicS3).
 Sebaliknya, jika harga kembali membuat kenaikan, jangkaan harga akan menguji paras resistance 1.1717 (MagicR1) terlebih dahulu sebelum meneruskan kenaikan sehingga ke paras resistance 1.1797 (MagicR2) untuk menguji paras tersebut. Jika harga berjaya breakout paras tersebut, harga bakal membuat Higher High yang baru berkemungkinan ke paras resistance 1.1837 (MagicR3).
Ikuti berita-berita ekonomi semasa yang berlaku di zon Eropah dalam memantau perubahan nilai pada matawang EURO yang turut memberi kesan terhadap pergerakan harga pada chart EUR/USD ini. Lihat indicator Moshed Magic Line untuk membantu anda menentukan paras-paras tumpuan harga pada chart anda.

Paras support: 1.1598, 1.1557, 1.1478.
Paras resistance: 1.1717, 1.1797, 1.1837.


Makin Parah EUR/USD Susut Ke Paras Terendah Sejak September 2002!

Pembukaan pasaran awal minggu di sesi Asia pagi Isnin ini mengejutkan pelabur lebih awal yang menjangkakan pergerakan pasaran yang kebiasaannya bermula perlahan.
US dolar terus memaparkan dominasi pada awal minggu dengan pengukuhan yang dipaparkan, mengekalkan momentum positif sehingga penghujung dagangan minggu lalu.
Kebanyakan mata wang utama lain terpaksa menahan tekanan oleh pengukuhan US dolar itu termasuk Euro yang turut paparkan penurunan sepanjang minggu lalu.
Pelabur akan berwaspada terhadap dagangan Euro di awal minggu ini dengan data tinjauan perniagaan di Jerman akan dipantau di sesi Eropah sebelum tumpuan akan terarah pada ucapan Presiden European Central Bank (ECB) Christine Lagarde pada sesi New York untuk petunjuk baru.

Meneliti pergerakan harga pada carta pasangan mata wang EUR/USD, harga telah memaparkan corak bearish sepanjang minggu lalu dengan terhalang oleh paras halangan Moving Average 50 (MA50) pada rangka masa 1 jam di carta harga tersebut.
Pada Jumaat, harga telah susut melepasi paras sokongan 0.98000 sebelum menuju ke zon tumpuan pada 0.97000 pada penghujung sesi terakhir minggu tersebut.
Bersambung pada pembukaan pasaran awal minggu ini, harga telah memaparkan terjunan 150 pips dari paras 0.97000 sehingga mencecah ke sekitar 0.95500.
 Namun, setelah mencatatkan paras terendah terbaru 20 tahun itu, harga dilihat melantun semula untuk berlegar semula di sekitar 0.96600.
Dengan momentum yang dipamerkan, penganalisis melihat kecenderungan harga untuk menyambung penurunan ke paras terendah terbaru lagi minggu ini.
Melepasi 0.95500 berkemungkinan boleh mendorong harga mencecah sehingga ke sekitar 0.94000 pula.
Namun jika berlaku lonjakan harga semula dan melepasi zon 0.97000, kenaikan mungkin akan diteruskan harga untuk menuju semula ke paras 0.98000 yang menjadi tumpuan sebelum ini sebelum halangan MA50 bakal diuji.
Melepasi halangan-halangan berikut seterusnya akan menjadi isyarat untuk perubahan trend bullish harga semula untuk kembali menuju zon pariti 1.0000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Mimpi Ngeri Kembali! Emas Jatuh Lagi

Harga emas menyusut rendah ketika matawang US dolar terus mencatatkan peningkatan setelah minit mesyuarat FOMC menunjukkan sebahagian besar para pembuat dasar Federal Reserve (Fed) bersetuju untuk memulakan pelonggaran pembelian bon tahun ini.
Pada sesi Asia, logam berharga itu didagangkan susut 0.4% pada $1,779 per auns, manakala niaga hadapan emas pula menyusut pada $1,781 per auns.
Pembuat dasar Fed secara umum menilai bahawa penanda aras ‘kemajuan lebih besar’ dalam mencapai sasaran pekerjaan maksimum dan inflasi masih belum dicapai, dan risiko terhadap prospek ekonomi tetap ada.
 Namun, sebahagian besar daripada pembuat dasar melihat bahawa ekonomi AS akan terus maju menuju ke arah kemajuan tersebut.
Dengan syarat ekonomi berkembang secara luas seperti yang dijangkakan, mereka menilai bahawa penanda aras yang ditetapkan dalam panduan Fed mengenai pengurangan pembelian aset akan dapat dicapai tahun ini.
Indeks dolar meningkat ke paras tertinggi empat setengah bulan susulan jangkaan optimis ini, menjadikan harga emas lebih mahal bagi pemegang matawang utama lain.
Harga emas kini bertahan dengan sentimen yang masih lagi berisiko yang disebabkan kebimbangan terhadap kes Covid-19 yang semakin meningkat,


Data Positif Dari AS Terus Menyokong Kekuatan US Dollar!

Setelah pelbagai faktor yang menyokong peningkatan US Dollar, kini data perumahan pula menjadi punca peningkatan matawang gergasi tersebut berbanding matawang utama yang lain.
EUR/USD merosot 0.38% dalam sesi ini.
EUR/USD, 30 minit
Persatuan Hartanah Kebangsaan Amerika Syarikat berkata bahawa data jualan rumah sedia ada meningkat pada bulan Oktober sebanyak 5.60 juta unit. Ramalan konsensus juga menunjukkan penurunan sebanyak 0.5% kepada 5.43 juta unit.
Sebelum ini, kekuatan matawang itu disokong oleh dasar ekonomi Donald Trump yang dikatakan akan merangsang pertumbuhan ekonomi dan inflasi.
Selain itu, US Dollar juga telah dirangsang oleh jangkaan peningkatan kadar faedah dalam mesyuarat Fed penghujung tahun ini.
Dalam masa yang sama, Pengerusi Fed, Janet Yellen juga mengulangi kenyataan bahawa kadar boleh dinaikkan tidak lama sahaja lagi.
 Di tempat lain, matawang Pound menurun 0.61% kepada 1.2416.
GBP/USD, 30 minit
Pejabat Statistik UK Kebangsaan sebelum ini melaporkan bahawa jumlah pinjaman bersih bagi sektor awam meningkat sebanyak £ 4.30 billion pada bulan Oktober, berbanding dengan jangkaan peningkatan sebanyak £ 5.90 bilion.
Matawang yen juga meningkat dalam sesi ini sama seperti nasib yang menimpa Dollar Australia.
USD/JPY, 30 minit
AUD/USD, 30 minit
US Dollar yang mengukur matawang US Dollar kali terakhir dinilai pada 101.31 melawan 6 matawang utama di dunia.
Adakah Rizab Asing BNM Mencukupi Untuk Menampung Kejatuhan Ringgit?


Indeks Pengeluaran Perindustrian Malaysia Melonjak 4.1% Tahun Ini

‘Pengeluaran Malaysia meningkat bermakna ada peluang untuk ekonomi bertambah baik?’
Jabatan Perangkaan Malaysia (DOSM) melaporkan lonjakan 4.1% dalam pengeluaran perindustrian negara pada bulan Mei tahun ini berbanding tempoh sama 2021.
Menurut laporan Indeks Pengeluaran Perindustrian (IPI) bulan Mei 2022, sektor pembuatan mencatat peningkatan 6.9% dan sektor elektrik pada 2.8% sementara sektor perlombongan mengurang 4.9%.
 Jelas Ketua Perangkaan Negara, Uzir Mahidin, sungguhpun mengalami lonjakan namun asas bulanan IPI menurun 1% ekoran berlakunya penurunan dalam komponen pembuatan dan perlombongan.
Merumuskan inti pati laporan tersebut,

Pengeluaran sektor pembuatan meningkat 6.9% pada Mei 2022 berbanding catatan 6.2% semasa April 2022, dengan subsektor:

Elektrik dan elektronik naik 15.5%.
Kelengkapan pengangkutan dan produk pembuatan lain tambah 12.4%.
Produk galian bukan logam, logam asas dan produk logam fabrikasi canak 5.2%.

Pertumbuhan sektor pembuatan pula didorong lonjakan pada:

Industri berorientasikan domestik yang berkembang 8.7% ekoran pengeluaran kenderaan bermotor, treler dan separa treler serta pembuatan produk pemprosesan makanan.
Industri berorientasikan eksport yang meraih 6.1% rentetan pengeluaran komputer, elektronik, produk optik, kimia dan produk kimia.

Pengeluaran sektor perlombongan merosot 4.9% pada Mei 2022 apabila:

Harga minyak mentah jatuh 6.7%.
Indeks gas asli susut 3.6%.
Indeks perlombongan turun 0.6%.

Pengeluaran sektor elektrik mengembang 2.8% pada Mei 2022 berbanding tempoh sama tahun sebelumnya manakala dari segi perbandingan bulan ke bulan, indeks elektrik naik 1.5%.

Dalam pada itu, IPI bagi tempoh Januari ke Mei 2022 pula mencatat pengembangan 4.4% berbanding tempoh sama tahun lalu.


Walaupun Sukar, GBP/USD Masih Kekal Teruskan Momentum Kenaikan

Matawang Pound masih kekal bergerak kukuh berbanding US dolar pada dagangan awal minggu ini meskipun beberapa faktor yang dilihat akan memberi tekanan buat matawang Britain itu.
Pelabur kekal berwaspada terhadap risiko rundingan Brexit antara Kesatuan Eropah (EU) dan UK yang masih lagi dilihat sukar untuk mencapai kesepakatan.
Namun Pound pamerkan momentum pengukuhan sejak minggu lalu selepas data ekonomi UK iaitu PMI pembuatan dan perkhidmatan menunjukkan bacaan yang baik untuk bulan Julai.
Pergerakan harga pada carta pasangan matawang GBP/USD menutup dagangan di paras ketinggian 1.28000 yang merupakan zon resistance harga yang diuji pada dagangan Jun lalu.
Kenaikan harga diteruskan lagi pada sesi Asia hari ini susulan penyusutan berterusan oleh matawang US dolar dengan kesihatan ekonomi semasa yang semakin tergugat.
Harga telah membuat kenaikan lebih tinggi melepasi paras 1.28000 dan mencatatkan paras ketinggian terbaru sejak dagangan Mac lalu.
Setakat sesi Asia, harga telah naik mencapai paras 1.28580 sebelum pamer penurunan semula sehingga dagangan yang bersambung pada pembukaan sesi Eropah.
 Harga yang masih berada di atas paras sokongan Moving Average (MA50) untuk pergerakan 1 jam harga dijangka akan menguji semula paras 1.28000 sebelum menyambung semula kenaikan.
Kenaikan lebih tinggi berkemungkinan akan menuju paras 1.29500 yang menjadi zon tumpuan harga sebelum ini.
Namun jika Pound kembali susut nilai dan membuat penurunan lebih rendah melepasi paras sokongan MA50 serta zon RBS (resistance become support) 1.28000-1.27500, pelabur akan melihat sebagai isyarat awal perubahan trend bearish.
Penurunan selanjutnya dijangka akan menuju zon RBS pada sekitar paras harga 1.26600.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pengenaan Tarif Beri Kesan Pada Pertumbuhan Sektor Pembuatan Bulan Mac

Aktiviti perkilangan U.S bertumbuh dengan perlahan pada bulan Mac berikutan kekurangan tenaga mahir tetapi pertumbuhan sektor pembuatan kekal didorong oleh permintaan yang tinggi dalam sektor domesktik dan ekonomi global.
Berdasarkan kaji selidik Institute for Supply Management (ISM) yang dikeluarkan pada hari Isnin menunjukkan terdapat peningkatan dalam kos bahan mentah dan kerisauan dalam kalangan pengkilang terhadap kesan tarif barangan import keluli dan alimunium.
Menurut Timothy Fiore, pengerusi ISM, ” permintaan kekal kukuh, tetapi sumber tenaga kerja dan supply chain masih lagi bergelut untuk mencapai piawaian.”
 Bacaan indeks ISM bagi aktiviti perkilangan jatuh daripada 59.3 pada bulan lepas daripada 60.8 pada bulan Februari. Bacaan atas indeks ISM 50 menunjukkan pertumbuhan dalam pembuatan.
Pengeluar alatan perkilangan berpendapat pengenaan tarif ke atas barangan import keluli dan alimunium telah mencetuskan situasi panik dalam pembelian. Hal ini menyebabkan harga meningkat dalam jangka pendek dan mendorong kepada kekurangan inventori bagi pelanggan bukan kontrak.
Trump mengenakan tarif sebanyak 25 peratus ke atas barangan import keluli dan 10 peratus bagi alimunium pada awal bulan Mac.


Data ADP-NFP Catat Bacaan Positif, Adakah Ia Petanda NFP Pada Jumaat Juga Positif?

Jumlah pekerjaan di Amerika Syarikat meningkat sehingga 235,000 pada bulan lalu jauh melebihi jangkaan pasaran sebanyak 199,000. Tidak banyak reaksi matawang US dolar selepas data ini dikeluarkan pada pukul 9.15 malam tadi dengan pasaran masih terkesan disebabkan oleh perletakan jawatan penasihat ekonomi White House Gary Cohn.
Data pekerjaan ini dikeluarkan oleh ADP (Automatic Data Processing), manakala data NFP pula dikeluarkan oleh Jabatan Buruh A.S. sendiri.
Hubungan antara data ADP-NFP dan data NFP yang dikeluarkan pada Jumaat agak lemah sejak beberapa bulan lalu. Ini menunjukkan pasaran tidak boleh bergantung 100% kepada ADP-NFP untuk melihat data NFP pada Jumaat.
 Walaupun begitu, data hari ini menunjukkan prestasi yang begitu kukuh di Amerika Syarikat yang akan menambah keyakinan dalam pasaran buruh Amerika Syarikat.
Namun, apa yang menjadi persoalan adalah, adakah pengukuhan dalam data pekerjaan akan diterjemahkan kepada tekanan ke atas (upward pressure) harga domestik.
Diingatkan kepada para pembaca bahawa pada 9 Mac ini, laporan Non-Farm Payroll untuk bulan lalu akan dikeluarkan pada pukul 9.30 malam. Data NFP merupakan data pekerjaan yang paling ditunggu-tunggu setiap bulan kerana impaknya yang begitu tinggi kepada pasaran. Data ‘average hourly earnings’ juga akan menjadi tumpuan The Federal Reserve sebagai petunjuk trend kenaikan kadar gaji.


Sesi Eropah Mula Sunyi Sementara Menunggu Kenyataan Yellen

Dollar Australia dan New Zealand bergerak lebih tinggi berbanding US Dollar pada Selasa menjelang mesyuarat FOMC nanti.
AUD/USD meningkat 0.11%.
AUD/USD, 30 minit
Pelabur semakin berhati-hati disamping ketidaktentuan berterusan ke atas potensi kenaikan kadar.
Sementara itu, laporan dari Reserve Bank of Australia menyatakan bahawa kadar faedah dikekalkan sehingga pertumbuhan ekonomi benar-benar pada paras yang stabil.
 Sementara itu, NZD/USD melonjak 0.33%.
NZD/USD, 30 minit
Pun begitu, keuntungan matawang komoditi kekal terhad disebabkan komen dari Venezuela sebelum ini.
US Dollar Index yang mengukur kekuatan Greenback kali terakhir dinilai pada 95.78.

Lelaki Ini Persoalkan Sama Ada Anda Layak Atau Tidak Untuk Jadi Trader


Analisis GOLD – Harga Emas ‘Berehat’ Selepas Lonjakan Awal Minggu

Memulakan dagangan tahun baru dengang langkah kanan, kenaikan harga emas di awal minggu telah berjaya mencapai ke paras ketinggian sekitar $1,940 selepas harga dibuka di atas paras tumpuan $1,900 pada awal sesi Asia semalam.
Namun, sejak penghujung sesi New York sehingga bersambung ke sesi Asia dan Eropah hari ini, harga dilihat mendatar di sekitar paras ketinggian yang dicapai semalam sementara pelabur memantau sentimen pasaran.
Carta harga XAU/USD yang mengukur harga emas berbanding US dolar masih menunjukkan corak trend bullish walaupun pergerakan harga mula perlahan pada hari ini berbanding lonjakan semalam.
Pelabur kembali berwaspada terhadap faktor ketidaktentuan politik menjelang pilihan raya Georgia yang akan menyaksikan calon sama ada dari parti Demokrat atau Republik yang akan menjadi wakil di Senat.
Bakal Presiden Joe Biden semestinya mengharapkan kedua-dua kerusi yang dipertandingkan dimenangi oleh wakil Demokrat bagi mengukuhkan lagi sokongan di Senat.
Kebimbangan terhadap isu tersebut di samping peningkatan kes Covid-19 kembali mengehadkan penyusutan berterusan US dolar.
 Dapat dilihat juga harga pada carta XAU/USD mendatar selepas lonjakan harga yang dipamerkan. Namun, harga boleh menyambung semula kenaikan jika US dolar kembali lemah dalam pasaran.
Penganalisis meramalkan kenaikan harga emas yang berjaya melepasi paras 1900.00 berpotensi untuk menuju semula ke paras ketinggian 2000.00.
Paras harga 1900.00 menjadi paras sokongan harga jika penurunan berlaku untuk harga menguji zon RBS (resistance become support) tersebut sebelum pelabur menilai isyarat pergerakan selanjutnya harga emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Minyak Mentah Dunia Jatuh Lebih Dari 1%

Harga minyak mentah dunia jatuh lebih dari satu peratus pada Jumaat dengan minyak mentah US jatuh di bawah paras $45 setong.
Minyak Brent (Brent-oil), penanda aras global bagi minyak mentah didagang di sekitar $47.53 setong jatuh 1.16% setakat pukul 3.24 pm.
Manakala minyak WTI (West Texas Intermediate) didagang di sekitar $44.94 setong jatuh 1.25% dari sesi dagangan sebelum ini.
Berita tentang peningkatan pengeluaran menyelubungi pasaran ini walaupun aktiviti pengeluaran berkurangan di Amerika Syarikat minggu lalu, dengan data EIA menunjukkan pengurangan bekalan lebih dari jangkaan.
 “Harga minyak pada mulanya meningkat dengan data inventori yang berkurang, namun, ia hanya sementara, apabila tumpuan pasaran beralih kepada data peningkatan pengeluaran yang lain dari US,” kata bank ANZ pada Jumaat.
Data EIA semalam menunjukkan pengurangan jumlah bekalan sehingga 6.3 juta tong pada minggu berakhir 30 Jun yang membawa kepada jumlah semasa 502.9 juta. Jangkaan pasaran bagi data kali ini ialah pengurangan 2.4 juta tong.
Data tersebut menunjukkan pengukuhan permintaan di Amerika Syarikat, tetapi diseimbangkan oleh kenaikan 1% pengeluaran mingguan kepada 9.34 juta tong sehari.
Keluaran oleh OPEC pula meningkat pada bulan kedua berturut-turut pada Jun seperti yang dilaporkan oleh penyelidik pasaran minyak di Thomson Reuters.


Minggu ni nampak pasaran dah lega, isu Brexit dah tamat ke?

Seminggu setelah hari referendum berlalu. Minggu ini melihatkan pasaran bercampur-campur namun dalam keadaan yang lebih baik berbanding semasa hari referendum lalu. Kebanyakan indeks pasaran besar dunia seperti FTSE 100, Dow, Dax, Euro dan lain-lain berada dalam keadaan yang positif.
Suku  kedua tahun ini telah berakhir dan suku ketiga bermula pada bulan ini dan adalah sangat penting bagi trader untuk mengetahui bahawa politik dan ekonomi UK masih tidak stabil. Antara penyebabnya adalah ketidakpastian dalam pemilihan pengganti David Cameron dan konflik dalaman parti pembangkang serta penantian pelaksaan artikel 50.
Masalah Britain ini memberi kesan kepada ketidakpastian pasaran dan dijangka akan menyebabkan volatility pasaran yang tinggi akan kembali.
S&P and Fitch telah menurunkan rating AAA dan Bank of England juga memberi amaran bahawa interest rate akan diturunkan bagi menjaga kestabilan ekonomi UK.
 Walaupun data manufacturing PMI dikeluarkan adalah baik namun keyakinan pelabur dan pengguna masih lagi tidak begitu tinggi dan semua masih menantikan kesan Brexit pada data yang sebenarnya dan mereka akan menunggu data bulan seterusnya keluar.
Pound Sterling  ditutup pada harga yang lebih tinggi berbanding hari isnin. Namun begitu, dengan jangkaan pelonggaran dasar ekonomi (QE) nanti akan menyebabkan GBP kembali lemah dan dijangka turun kembali ke paras bawah 1.32.
Perkembangan matawangan lain :

Euro
US Dollar
Japanese Yen
Pound Sterling
New Zealand, Australia & Canadian Dollar


GBP/USD Masih Bertahan Daripada Jatuh, Namun…

Pembentangan belanjawan 2021 UK oleh Menteri Kewangan Rishi Sunak semalam dilihat sebagai sentimen positif buat ekonomi UK.
Skim bantuan ekonomi yang membantu meringankan beban rakyat dilanjutkan sehingga September dalam usaha untuk terus menyokong pemulihan ekonomi UK.
Mata wang Pound Sterling walau bagaimanapun gagal untuk mengekalkan pengukuhan berbanding US dolar apabila mata wang Amerika Syarikat (AS) itu kembali mengukuh semula dalam pasaran.
Pengukuhan US dolar kembali mendapat sokongan daripada hasil bon AS yang meningkat. Namun, pelabur tetap berwaspada menjelang laporan data pekerjaan NFP AS pada penghujung minggu.
Pada carta harga pasangan mata wang GBP/USD, momentum kenaikan harga pada Selasa gagal dikekalkan selepas harga masih tersekat pada rintangan 1.40000.
Tidak berjaya lepas rintangan 1.4000, harga bergerak mendatar di bawah paras tersebut namun disokong pada paras sokongan Moving Average 50 (MA50) pada rangka masa 1 jam pergerakan harga.
Bersambung di awal sesi Asia pagi ini, harga telah bergerak turun di bawah MA50 memberi isyarat untuk trend penurunan harga.
 Harga bakal menguji zon RBS (resistance become support) 1.38300 jika pengukuhan US yang berterusan terus menekan harga lebih rendah.
Melepasi zon tersebut akan mendorong penurunan lebih rendah harga menuju pula ke paras support 1.37000.
Sekiranya harga membuat kenaikan melepasi rintangan 1.4000, pelabur akan menjangkakan trend kenaikan harga ke paras lebih tinggi.
Paras-paras rintangan seperti 1.41000 dan 1.42000 akan kembali menjadi tumpuan harga untuk perubahan kepada trend bullish.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Dah Kenapa USD Jatuh Semula Lepas Lonjak Tinggi?

US dolar didagangkan sedikit susut pada sesi Asia selepas melonjak tinggi susulan terbitan data jualan runcit Amerika Syarikat yang memberangsangkan pada sesi terdahulu.
Jualan runcit AS kembali mencatat pertumbuhan lebih kuat pada bulan Januari dengan melonjak 3.0% daripada penurunan 1.1% yang dicatatkan sebelumnya, dan tersasar daripada jangkaan untuk naik hanya 1.9%.
Catatan ini secara tidak langsung menonjolkan lagi kekuatan ekonomi di Amerika dan memberi keselesaan buat Fed meneruskan kenaikan atau mengekalkan kadar di tahap yang tinggi untuk tempoh lebih lama bagi memerangi inflasi.
Ini susulan kadar inflasi pengguna AS yang menurun pada kadar lebih perlahan pada bulan Januari dengan meningkat 6.4% daripada 6.5% bulan sebelumnya.
 Sebaik sahaja data jualan runcit dikeluarkan, indeks dolar mendaki lebih tinggi, mencecah paras harga 104.00 buat kali pertama sejak awal Januari sebelum keuntungan kembali berkurang pada sesi Asia hari ini.
Mata wang euro pula menjunam ke paras terendah satu bulan selepas dikecewakan oleh data pengeluaran perindustrian Zon Eropah yang menguncup 1.7% pada bulan Disember, di samping turut terkesan oleh USD yang lebih kuat.
Dagangan pound turut menyusut setelah data inflasi UK yang diterbitkan pada Rabu menunjukkan peningkatan 10.1% pada Januari, tersasar daripada jangkaan untuk meningkat 10.3% dan menurun daripada bulan Disember 10.5%.
Sementara itu di Asia, dolar Aussie tergelincir rendah selepas dikejutkan oleh data pekerjaan yang mengecewakan pada bulan lepas, yang turut disusuli oleh penurunan dolar New Zealand.
Tumpuan pelabur seterusnya akan tertumpu pada data inflasi pengeluar AS pada sesi New York yang diramalkan meningkat pada bulan Januari.


Analisis GOLD – Harga Emas Dijangka Jatuh Untuk Hari Ketiga?

Pergerakan harga pada carta XAU/USD yang mengukur nilai emas berbanding US dolar mula menunjukkan perubahan trend bearish di awal minggu apabila harga gagal mengekalkan corak kenaikan minggu lalu.
Pada Isnin, harga emas yang membuat kenaikan ke paras tumpuan 1900.00 telah menjunam 500 pips sebelum meningkat semula separuh daripada penurunan namun telah bergerak di bawah paras halangan Moving Average 50 (MA50) pada rangka masa 1 jam pergerakan harga.
Penurunan diteruskan pada Selasa semalam di bawah paras 1875.00 dan menutup dagangan di paras terendah harian sekitar 1860.00.
Pergerakan harga emas dan US dolar masih dipengaruhi oleh sentimen berisiko pasaran di mana varian virus baru berkemungkinan merencatkan pemulihan ekonomi.
Selain itu, pakej rangsangan ekonomi Amerika Syarikat (AS) yang telah diluluskan walau bagaimanapun tidak disenangi oleh Donald Trump untuk ditandatangan ekoran tidak bersetuju dengan nilai bantuan kepada rakyat yang rendah.
 Harga emas pada bergerak mendatar sejak sesi Asia pagi ini bersambung ke sesi Eropah dan masih berada di bawah paras halangan MA50.
Penurunan lebih rendah akan dijangkakan menguji zon RBS (resistance become support) 1850.00 sebelum penurunan selanjutnya harga berpotensi menuju semula ke paras tumpuan 1800.00.
Sekiranya harga membuat kenaikan semula dan menembusi paras rintangan 1875.00 dan halangan MA50, zon resistance juga paras tumpuan pada 1900.00 akan sekali lagi diuji pada minggu ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD ‘Dibuang’ Selepas Minit Mesyuarat FOMC, Apa Hal Ni?

US dolar didagangkan sedikit susut selepas pelabur meneliti laporan minit mesyuarat FOMC yang dikeluarkan pada awal pagi tadi tidak menunjukkan sebarang kejutan terbaharu mengenai kenaikan kadar faedah Federal Reserve (Fed) akan datang.
Menurut minit mesyuarat tersebut, kebanyakan pembuat dasar bank pusat AS menilai bahawa kenaikan 50 mata asas dalam julat sasaran untuk kadar dana Fed berkemungkinan sesuai pada mesyuarat polisi yang akan datang.
Selain itu, mereka juga menyatakan pendirian dasar yang ketat mungkin menjadi sesuai bergantung kepada prospek ekonomi yang berkembang, yang dilihat sebagai sangat tidak menentu buat masa ini.
 Pada masa yang sama, mempercepatkan penyingkiran dasar yang mudah, akan menjadikan bank pusat itu berada kedudukan yang baik pada akhir tahun ini untuk menilai kesan dari pengetatan yang dilaksanakan.
Fed telah meningkatkan kadar faedah sebanyak 50 mata asas kepada julat sasaran 0.75%-1.00% pada mesyuarat Mei 2022 iaitu kenaikan kedua berturut-turut dan terbesar dalam kos pinjaman sejak tahun 2000.
Sementara itu, mata wang euro yang disokong oleh kenyataan hawkish Bank Pusat Eropah (ECB), cuba memanfaatkan penyusutan US dolar bagi mendapatkan dorongan tambahan untuk meningkat.
Mata wang pound pula tanpa dijangka meningkat lebih tinggi pada sesi Asia yang dipacu oleh kelemahan dolar greenback.


Menteri Tenaga UAE Optimis Terhadap Pasaran Minyak Mentah Dunia

Harga minyak mentah mencatatkan penurunan 2% pada Rabu terkesan oleh unjuran permintaan yang lemah serta kenaikan pada inventori minyak mentah Amerika Syarikat.
Pentadbiran Maklumat Tenaga Amerika Syarikat (EIA) telah menurunkan unjuran bagi pertumbuhan permintaan minyak dunia untuk 2019 sebanyak 160,000 tong sehari kepada 1.22 juta tong dalam laporan bulanan yang dikeluarkan pada Selasa.
Inventori minyak mentah Amerika Syarikat memberikan kejutan dengan peningkatan 4.9 juta tong pada minggu lalu berdasarkan data oleh Institusi Petroleum Amerika (API) pada selasa. Data rasmi akan dikeluarkan oleh EIA pada jam 10.30 malam ini.
Ketegangan perang dagang yang masih melanda antara Amerika Syarikat dan China sebagai dua pengguna terbesar minyak di dunia terus menjadi faktor yang menjejaskan harga minyak mentah dalam pasaran.
Negara-negara yang menganggotai Pertubuhan Negara Pengeksport Petroleum (OPEC) hampir mencapai persetujuan untuk melanjutkan pemotongan pengeluaran minyak mentah dalam kenyataan yang dikeluarkan oleh Menteri Tenaga Emiriah Arab Bersatu (UAE) pada selasa.
Berucap di Forum Ekonomi Antarabangsa Amerika, Menteri Tenaga UAE Suhail bin Mohammed al-Mazroui memberitahu bahawa berdasarkan pada inventori minyak sedia ada, pengurangan pengeluaran harus dikekalkan ataupun dilanjutkan sehingga sekurang-kurangnya penghujung tahun ini.
 OPEC dan negara sekutu pengeluar termasuk Rusia pada tahun lalu telah bersetuju untuk memotong kadar pengeluaran bermula 1 Januari untuk mengelakkan lebihan bekalan. Perjanjian menetapkan pengurangan bekalan untuk 1.2 juta tong sehari untuk tempoh enam bulan dan menjadikan pengeluaran pada bulan Oktober sebagai garis dasar.
Walaupun OPEC dan sekutu mengurangkan pengeluaran, pengeluaran minyak Amerika Syarikat terus meningkat dan penganalisis meramalkan pertumbuhan ekonomi yang lemah akan mengurangkan permintaan minyak.
Suhail dalam wawancara pada forum ekonomi turut yakin mengatakan pendapatnya bahawa permintaan terhadap minyak mentah akan kembali kukuh pada tahun 2020.
OPEC dijadualkan mengadakan persidangan pada 25 Jun ini diikuti perbicaraan oleh rakan sekutu yang dipimpin oleh Rusia pada 26 Jun berikutnya. Namun, Rusia mencadangkan untuk menganjak tarikh persidangan kepada 3-4 Julai.
Menteri Minyak Iran Bijan Zanganeh dalam suratnya mengatakan bahawa beliau tidak bersetuju dengan cadangan permintaan OPEC untuk penjadualan semula mesyuarat tersebut kepada awal Julai.
Suhail memberitahu wartawan bahawa mereka sedang mengusahakan tarikh yang sesuai untuk persidangan dan beliau tidak berkeberatan terhadap mana-mana tarikh yang ditetapkan.
Beliau juga optimis dan meletakkan harapan untuk rundingan dagang antara Amerika Syarikat dan China akan diselesaikan tidak lama lagi.


Pergerakan Semasa Pasaran Forex Pada Awal Sesi New York – GBP Matawang Terkuat

US dollar mengekalkan kekuatannya pada awal sesi New York hari ini berbanding enam matawang yang lain selepas mendapat sokongan berterusan oleh Hasil-Bon 10 tahun AS (US 10-yr Treasury yields). Hasil-bon membuat sedikit penurunan dalam awal sesi Eropah pada Selasa sekaligus menyebabkan US dollar sedikit tertekan, tetapi menguat semula pada masa artikel ini ditulis.
Indeks US dollar yang mengukur kekuatan matawang greenback berbanding enam matawang yang lain tidak banyak berubah setakat ini dengan hanya susut 0.06%.
Kini Hasil-Bon 10 tahun AS naik semula ke paras menghampiri 3% selepas jatuh pada awal sesi Eropah. Ia kini berada di sekitar 2.992% dengan US dollar kekal kukuh ketika ini.
 Major pair EUR/USD setakat pada pukul 9.20 malam naik 0.07% dengan GBP/USD naik 0.19%. USD/JPY pula naik 0.28%, USD/CAD jatuh 0.09% dan USD/CHF jatuh 0.01%. AUD/USD dan NZD/USD masing-masing naik 0.08% dan jatuh 0.41%.
Matawang paling kuat setakat ini adalah GBP dan matawang paling lemah adalah Yen dan NZD. Dengan menggabungkan matawang kuat dan lemah, pair GBP/JPY setakat ini telah naik 0.47% (+71 pip) dan GBP/NZD naik 0.60% (+117 pip).
Tiada sebab yang jelas kepada kenaikan matawang GBP ketika ini walaupun matawang ini dilihat menguat berbanding matawang-matawang utama yang lain. Setakat ini tiada berita yang dianggap menyebabkan penguatan matawang GBP.
US dollar masih mendapat sokongan daripada Hasil-Bon kerajaan AS yang menjadikan pasaran bon di Amerika ketika ini lebih menarik. Yen kekal lemah dengan peningkatan Hasil-Bon 10 tahun AS menyebabkan peralihan pelabur-pelabur Jepun ke AS untuk mendapatkan hasil pelaburan yang lebih tinggi.


Sentimen Terkini Pasaran Selepas Pertemuan Trump-Juncker

Matawang US dollar jatuh ke paras terendah dua minggu yang lalu pada Selasa selepas Amerika Syarikat dan kesatuan Eropah (EU) bersetuju untuk mengelakkan perang perdagangan. Perkara ini sedikit sebanyak telah meredakan ketegangan global dalam isu tariff perdagangan.
Presiden Trump dan wakil EU Jean-Claude Juncker pada Rabu bersetuju untuk mengembangkan perdagangan gas asli dan kacang soya dalam masa yang sama mengurangkan tariff masing-masing.
Indeks US dollar yang mengukur kekuatan matawang greenback berbanding enam matawang yang lain susut 0.17% setakat pada pukul 3.12 petang.
Major pair seperti EUR/USD setakat ini hanya membuat kenaikan 0.02% di mana GBP/USD naik sebanyak 0.07%. USD/JPY setakat ini pula jatuh sebanyak 0.29%, USD/CAD susut 0.06% dengan USD/CHF didagangkan hampir tidak berubah. Pair AUD/USD dan NZD/USD masing-masing merekodkan kejatuhan 0.31% dan 0.06% setakat ini.
 Matawang paling kuat setakat ini adalah Yen dan matawang paling lemah adalah AUD. Dengan menggabungkan matawang paling kuat dan lemah, pasangan matawang AUD/JPY membuat kejatuhan sehingga 0.58% setakat ini.
“US dollar melemah secara keseluruhan terutamanya berbanding Yuan apabila ketegangan perdagangan semakin reda,” demikian kata Yukio Ishizuki, pakar strategi matawang di Daiwa Securities Tokyo.
Walaubagaimanapun, ketika ini kita melihat pasaran kekal berisiko dengan kekuatan matawang Yen dan kejatuhan matawang berkadar faedah tinggi AUD. Pasaran masih ragu dengan pertemuan positif antara Trump-Juncker awal pagi tadi, sama ada apa yang diperkatakan akan dapat dimeterai dalam perjanjian rasmi.
Apa yang menambah kebimbangan pasaran adalah perkembangan dalam isu korporat global khususnya dalam isu pengambil alihan Qualcomm. Terdapat ketidaktentuan dalam perjanjian Qualcomm & NXP sekaligus akan meningkatkan isu perang dagang antara US-China di mana China cuba menghalang pengambil alihan syarikat NXP.


Powell Dovish! EUR/USD Lonjak Semula Lebih 100 Pips

Setelah paparkan pengukuhan di awal sesi New York semalam, US dolar mengakhiri dagangan penghujung sesi dengan ketara melemah semula.
Pada mulanya, terbitan data pertumbuhan ekonomi Amerika Syarikat (AS) yang catat bacaan meningkat telah memberi kesan positif terhadap US dolar.
Namun, situasi ‘happy’ itu tidak kekal lama apabila Pengerusi Federal Reserve (Fed) Jerome Powell melangkah masuk dalam pasaran.
Memberi isyarat terhadap dasar monetari, Powell menyatakan sudah tiba masa untuk bank pusat memperlahankan kenaikan kadar faedah. Petunjuk dovish!
Walaupun tidak akan laksanakan penurunan kadar (cut rate), tetapi kenaikan kadar faedah dijangka diperlahankan kepada 50 mata asas berbanding 75 sebelum ini.
Sejurus menerima petunjuk tersebut, reaksi jelas pasaran dipaparkan pada carta-carta harga utama menyaksikan US dolar menyusut.

Carta harga pasangan mata wang EUR/USD pada mulanya dilihat membuat terjunan 100 pips dari paras 1.04000 hingga mencecah semula paras sokongan tumpuan 1.03000.
Sekali lagi paras 1.03000 berjaya melantunkan semula harga dan kenaikan lebih 100 pips ekoran reaksi ucapan Powell telah melepasi rintangan 1.04000.
 Menyambung momentum tersebut, harga meningkat sekitar 40 pips di sesi Asia dari paras 1.04000 dengan isyarat pergerakan trend bullish telah dinilai oleh pelabur.
Kenaikan dijangka akan diteruskan untuk menuju zon rintangan pada 1.05000 sebelum melepasinya dan catatkan paras ketinggian terbaru 6 bulan.
Sasaran kenaikan lebih tinggi dilihat pada 1.06000 yang dijangka bakal dituju harga.
Namun, jika harga berpatah arah di penghujung minggu ini ketika tumpuan terarah pada laporan data pekerjaan NFP AS, pelabur akan bersedia untuk kejatuhan semula harga.
Penurunan di bawah paras 1.04000 bakal menuju kembali paras sokongan 1.03000 untuk menguji zon kritikal tersebut.
Melanjutkan penurunan hingga melepasi paras 1.02400 seterusnya akan mendorong jangkaan harga untuk ke zon tumpuan 1.01000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Emas Sedang ‘Tidur’, Pelabur Waspada Untuk Sebarang Kejutan

Pergerakan ‘sideways’ harga emas sejak penghujung minggu lalu bersambung ke awal minggu ini membuatkan pelabur lebih berwaspada untuk sebarang kejutan lebih-lebih lagi menjelang keputusan mesyuarat FOMC.
Pada carta harga XAU/USD yang mengukur nilai emas berbanding US dolar, dapat dilihat harga kekal bergerak di bawah zon harga 1765.00 yang menjadi rintangan untuk harga emas meningkat lebih tinggi.
Sementara, harga disokong oleh paras 1745.00 untuk harga berlegar dalam pergerakan zon 200 pips harga tersebut bersambung ke hari ini (Selasa).
Pelabur mula mendapat isyarat awal untuk permulaan trend bullish emas selepas harga berjaya melepasi halangan Moving Average 50 (MA50) pada rangka masa 1 jam pergerakan harga.
Namun rintangan pada 1765.00 masih lagi menghalang kenaikan lebih tinggi selepas cubaan pada sesi Asia pagi ini masih menemui jalan buntu.
Pergerakan harga emas perlahan bersambung ke sesi Eropah, namun disokong oleh paras MA50 yang menjadi support harga.
Dengan kegagalan US dolar untuk mengekalkan momentum pengukuhan di awal minggu ini, berkemungkinan emas berpotensi untuk meningkat melepasi rintangan 1765.00 keluar dari zon sideways tersebut.
 Kenaikan lebih tinggi akan menguji paras sekitar 1785.00 yang menjadi paras support harga pada minggu lalu.
Kenaikan diteruskan akan kembali semula ke zon tumpuan 1800.00 untuk pelabur menilai reaksi harga pada zon tersebut bagi mendapatkan petunjuk arah pergerakan selanjutnya.
Namun jika penurunan harga kekal berlaku pada hari ini, paras sokongan 1745.00 akan terus diuji sehingga paras tersebut gagal untuk menghalang kejatuhan lebih rendah nilai emas.
Harga emas akan terus mencatatkan paras terendah terbaru 6 minggu jika penurunan diteruskan, dengan jangkaan sasaran seterusnya adalah untuk menuju zon support tumpuan iaitu pada 1700.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Dolar Australia, Data Bercampur-Campur Pada Isnin

Data jualan runcit Australia susut 0.1% pada Februari seperti yang dikeluarkana oleh Jabatan Statistik negara itu pagi tadi. Jangkaan pasaran bagi data kali ini adalah peningkatan 0.3% yang jauh lebih tinggi dari data sebenar.
Data ini adalah petunjuk kepada perbelanjaan pengguna (consumer spending) di negara ini. Perbelanjaan pengguna merupakan data penting kepada ekonomi Australia yang menjadi penyumbang kepada lonjakan pertumbuhan ekonomi (GDP) pada akhir 2016.
Ekonomi Australia bertumbuh sebanyak 2.4% pada suku keempat melebihi jangkaan 1.9%.
Manakala dalam data berasingan yang dikeluarkan, Institut Melbourne melaporkan indeks inflasi bulanan meningkat 0.1% pada Mac yang merupakan kenaikan ke tujuh dari lapan bulan sebelum ini.
 Ini merupakan data tumpuan yang dikeluarkan secara bulanan, di mana data rasmi dikeluarkan oleh Jabatan Statistik mengikut suku tahunan.
Data rasmi yang dikeluarkan pada suku keempat menunjukkan peningkatan inflasi (CPI) lebih dari jangkaan kepada 1.7% Lonjakan harga ini hasil daripada polisi akomodatif oleh Reserve Bank of Australia (RBA) yang memotong kadar faedah ke paras terendah untuk menyokong pertumbuhan dan inflasi.
RBA akan bermesyuarat bagi penentuan polisi monetari pada Selasa. Pasaran menjangka tiada perubahan dalam polisi monetari di mana penganalisis ekonomi kerajaan Australia juga akan mengeluarkan data perdagangan pada hari yang sama.
Berikutan daripada data yang dikeluarkan pagi tadi, Aussie melemah dengan Aud/Usd susut hampir 50 pip sejak pukul sembilan pagi tadi.


Artikel Ini Untuk Anda Yang Boleh Pitam Jika Sehari Tak Baca Update Mengenai Emas!

Harga emas dicatat stabil dalam sesi Asia pada Khamis menanti mesyuarat bank pusat Amerika Syarikat dan Jepun yang bakal diadakan pada minggu depan.
Emas bagi penghantaran September di Comex New York Merchantile Exchange kekal berada pada angka $1,326.05 satu troy ounce.
Juga di Comex, silver futures bagi penghantaran Disember jatuh 0.18% kepada $19.032 satu troy ounce. Sementara itu, copper futures melonjak 0.09% kepada $2.154 sepound.
 Mesyuarat bank pusat Jepun yang bakal diadakan pada 21 September ini dijangka bakal menambah langkah-langkah rangsangan dan memperdalam langkah lanjutan yang berkaitan dengan kadar negatif.
Semalam, emas bergelut berhampiran paras terendah dalam tempoh hampir dua minggu semasa sesi Eropah. Selain itu, pasaran juga menanti laporan jualan runcit AS yang bakal dikeluarkan pada Khamis yang dijangka bakal menentukan potensi kenaikan kadar oleh Fed dalam jangka pendek.
Anda Risau Dengan Ekonomi Malaysia? Mungkin Indeks Ini Boleh Menenangkan Anda!


8 Berita Data Ekonomi Penting Tumpuan Pasaran Minggu Ini (12-16 September 2022)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Keluaran Dalam Negara Kasar UK (Isnin 2.00 Petang): Bacaan bulanan pertumbuhan ekonomi UK untuk bulan Julai menjadi tumpuan pada sesi Eropah di awal minggu dengan jangkaan angka yang positif berbanding penguncupan pada bacaan bulan sebelumnya.
Laporan Data Pekerjaan UK (Selasa 2.00 Petang): Sektor buruh di UK bakal dinilai menerusi komponen data pekerjaan yang akan diterbitkan minggu ini yang boleh mempengaruhi keputusan penetapan dasar monetari oleh bank pusat. Mesyuarat polisi bank pusat England pada minggu ini ditunda pada minggu hadapan berikutan peristiwa kematian Ratu Elizabeth.
Sentimen Ekonomi Eropah Tinjauan ZEW (Selasa 5.00 Petang): Bakal mempengaruhi pergerakan mata wang Euro, data tinjauan ZEW akan memberi gambaran untuk kesihatan semasa ekonomi Eropah yang kini masih bergelut dengan krisis tenaga yang berlarutan.
 Data Inflasi AS (Selasa 8.30 Malam): Bacaan data indeks harga pengguna di Amerika dijangka untuk catatkan penurunan susulan langkah pengetatan dasar yang agresif oleh Federal Reserve (Fed) dikekalkan. Mesyuarat FOMC pada minggu hadapan pula akan menjadi tumpuan pasaran.
Data Inflasi UK (Rabu 2.00 Petang): Inflasi tahunan UK diramalkan kekal di paras tertinggi 40 tahun untuk bacaan terbaru. Justeru, pasaran menjangkakan Bank of England (BOE) akan lebih agresif menaikkan kadar faedah pada mesyuarat polisi yang ditunda pada minggu hadapan.
Data Indeks Harga Pengeluar AS (Rabu 8.30 Malam): Data PPI AS menyusuli terbitan data inflasi dengan ramalan angka yang sedikit pulih berbanding bacaan sebelumnya.
Laporan Data Pekerjaan Australia (Khamis 9.30 Pagi): Selepas ekonomi kehilangan sekitar 40,000 pekerjaan pada Julai, pertambahan pekerjaan pada bulan Ogos di Australia diramalkan kembali meningkat kepada 35,500. Sementara, kadar pengangguran dijangka untuk kekal di paras 3.4%.
Data Jualan Runcit AS (Khamis 8.30 Malam): Kadar jualan runcit di Amerika akan dipantau untuk penilaian terhadap perbelanjaan pengguna bagi ekonomi terbesar di dunia itu. Bacaan yang merosot akan memberi tekanan pada pergerakan US dolar di penghujung minggu.


Ini Ulasan Gabenor Mark Carney Mengenai Kesan Coronavirus Kepada Ekonomi UK

Gabenor Bank of England (BoE) Mark Carney memberitahu bahawa UK perlu bersedia untuk berdepan dengan impak ekonomi akibat penularan wabak coronavirus.
Bank pusat dikatakan telah mengesan ketegangan dalam rantaian bekalan dan kejatuhan dalam beberapa aktiviti yang boleh menyebabkan penurunan, namun ia masih terlalu awal untuk menentukan bagaimana kesannya kepada UK.
Carney yang ditemubual oleh Sky News memberitahu bahawa bank pusat meramalkan pertumbuhan global mungkin lebih rendah daripada yang dijangkakan, dan UK juga akan turut terjejas sama.
Tambah beliau lagi, memandangkan situasi ini berkembang dengan cepat, BoE akan terus mengawasi bank-bank di UK untuk memastikan mereka kekal dalam keadaan baik sehingga tiada risiko COVID-19 yang boleh menjejaskan pasaran kewangan.
 Pada Khamis, Ireland Utara telah mengesahkan kes jangkitan pertamanya dan ini menjadikan jumlah kes yang direkodkan di Britain kini meningkat kepada 16.
Mark Carney yang akan meletakkan jawatan sebagai Gabenor BoE dan digantikan oleh Andrew Bailey pada pertengahan Mac ini turut memberi pandangan beliau mengenai ekonomi UK selepas berlakunya Brexit.
Carney mengakui bahawa pasaran buruh di UK kini lebih kukuh manakala hutang isi rumah pula semakin berkurangan dan upah sebenar juga meningkat, namun produktiviti di negara itu masih kekal di tahap yang lemah.
Apabila ditanya mengenai sama ada Brexit akan menjejaskan ekonomi, Carney memberitahu ia masih terlalu awal untuk mengulas mengenainya kerana beliau berpendapat ekonomi akan melalui tempoh penyusunan semula.


Gap Besar: Ketidaktentuan Brexit Semakin Memuncak, Pound Menjunam!

Pound Sterling jatuh menjunam berbanding US dolar sehingga ke paras di bawah $1.20 (Gbp/Usd = 1.2000) selepas berita yang mengatakan Perdana Menteri Theresa May merancang untuk menamatkan akses ke pasaran tunggal Kesatuan Eropah bagi mendapatkan semula kawalan sempadan dan perundangan di U.K.
Pound (Gbp) jatuh berbanding matawang utama dunia selepas agensi berita Sunday Times melaporkan bahawa May merancang untuk keluar dari wilayah perdagangan bebas-cukai (Kesatuan Eropah), untuk mengawal imigrasi dan mencari rakan dagang yang baru.
Walaubagaimanapun, pihak Perdana Menteri Theresa Mei, enggan memberikan sebarang komen semasa dihubungi oleh Bloomberg News.
 Matawang Britain ini telah jatuh sebanyak 19% berbanding US dolar sejak undian Brexit Jun 2016 yang lalu. Berita terbaru ini menguatkan potensi untuk U.K. berhadapan dengan ‘Hard Brexit‘. Hard Brexit di sini bermaksud kesusahan yang akan dialami oleh negara ini jika meninggalkan Kesatuan Eropah khususnya dalam ekonomi Britain.
Ketidaktentuan Brexit semakin memuncak apabila Perdana Menteri Theresa May akan menyampaikan ucapan tentang Brexit pada Selasa. Pasaran akan memberi perhatian kepada maklumat yang lebih jelas tentang pendirian UK kepada akses pasaran tunggal Kesatuan Eropah.
Turun-naik (volatility) dijangka akan berlaku dalam pasaran khususnya pasangan matawang Gbp/Usd, semasa Mei berucap. Beri perhatian kepada isi ucapan beliau sama ada cenderung untuk melemahkan Gbp atau sebaliknya.
Perbezaan Hard-Brexit & Soft-Brexit


Minggu Ni USD/JPY Nak Terhempas Rendah Semula?

Selepas terbitan data PMI pembuatan dan perkhidmatan Amerika Syarikat (AS) yang suram membuatkan pelabur kembali beralih kepada pandangan yang lebih dovish terhadap penetapan dasar monetari oleh Federal Reserve (Fed) dengan jangkaan kenaikan kadar faedah yang bakal diperlahankan.
Pelabur melihat sektor perkhidmatan yang paling ketara merosot dengan mencatatkan pengucupan kepada 44.1 mata lebih rendah berbanding daripada jangkaan yang bakal meningkat kepada 49.8. Begitu juga dengan data sektor pembuatan yang menyusut kepada 51.3 mata menunjukkan pertumbuhan dalam sektor pembuatan juga mengucup rendah sejak Julai 2020.
Walaupun kebanyakan data yang diterbitkan suram, masih lagi terlalu awal untuk memberikan gambaran bahawa Fed akan mengubah padangan hawkish mereka disebabkan laporan ini kerana masih banyak data utama perlu diteliti oleh bank pusat.
Selain itu, pelabur bakal menantikan persidangan simposium ekonomi Jackson Hole yang bakal berlangsung pada Jumaat dan Sabtu untuk mendapatkan petunjuk terbaru mengenai penetapan dasar AS dalam ucapan Pengerusi Fed Jerome Powell.
Menampilkan pergerakan harga pada carta pasangan USD/JPY, harga mendatar di atas zon 137.000 selepas kenaikan yang berjaya dipamerkan pada corak bullish minggu lalu.
Sesi dagangan Asia bersambung ke sesi Eropah semalam masih menyaksikan harga mendatar di zon tersebut sebelum penurunan harga berlaku di sesi New York ekoran terbitan data PMI AS yang melemahkan US dolar.
Penurunan harga telah mencecah sekitar 135.800 selepas melepasi paras sokongan Moving Average 50 (MA50) pada rangka masa 1 jam di carta USD/JPY memberi isyarat awal untuk permulaan bagi perubahan trend bearish buat harga.
 Bersambung ke dagangan sesi Asia hari ini, harga dilihat bergerak perlahan di bawah paras halangan harga 137.000 dengan tanda-tanda untuk menyambung penurunan lebih rendah pada sesi-sesi berikutnya.
Jika harga meneruskan penyusutan ke paras yang lebih rendah, harga dijangkakan bakal meninjau paras 135.000 semula untuk menguji zon RBS (resistance become support) tersebut.
Penurunan lebih rendah untuk pergerakan trend bearish yang lebih jelas akan mendorong harga untuk menuju ke zon support seterusnya pada 132.000.
Sebaliknya jika harga berjaya melonjak dan melepasi halangan pada zon 137.000,paras ketinggian terbaru bakal dicatatkan untuk isyarat harga menyambung semula pergerakan trend bullish pada minggu-minggu sebelum ini.
Sasaran kenaikan seterusnya berpotensi untuk mencapai paras ketinggian pada 139.00, mencatatkan paras tertinggi terbaru 6 minggu.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Import & Eksport Negara Susut? Ini Data Statistik Dagangan Malaysia Bulan Oktober Yang Perlu Dihadam

‘Kira okay lah ni tak jatuh teruk dan ada peningkatan.’
Jumlah dagangan Malaysia mencatat perkembangan 2 digit untuk 21 bulan berturut-turut sebanyak 21.1% pada RM245.18 bilion semasa Oktober 2022 berbanding RM202.4 bilion bagi tempoh sama tahun lalu.
Meneliti data terbitan Jabatan Statisktik Negara (DOSM), nilai eksport naik 15% pada RM131.6 bilion dengan import tambah 29.2% pada 113.5 bilion sementara lebihan dagangan turun 32% pada RM18.1 bilion.
 Lonjakan yang berlaku pada import tersebut berlaku untuk 21 bulan berturut-turut hasil dorongan permintaan domestik yang memberangsangkan, peningkatan harga komoditi dan kejatuhan nilai.
Sementara itu, eskport alami peningkatan buat 26 bulan berturut-turut ekoran penurunan permintaan luar negara disebabkan lonjakan harga dan faktor beberapa negara masih berdepan sekatan Covid-19.
Rincian data keseluruhan adalah seperti berikut:

Pada sektor pembuatan, nilai eksport naik 12.6% pada RM111.2 bilion sementara nilai import lonjak 23.5%.
Bagi sektor perlombongan pula eksport mencatat kenaikan 85.9% pad RM11.2 bilion manakala import mencanak 178% pada RM12.5 bilion.
Sektor pertanian memperlihatkan eksport turun 7% pada RM8.6 bilion berbanding penambahan 10.4% pada RM5.7 bilion bagi import.
Dagangan bersama rakan ASEAN menyaksikan eksport meningkat 25.3% pada RM38.8 bilion sementara import mencanak 13.6% pada RM24.6 bilion.
3 rakan dagangan utama Malaysia adalah,

China (eksport naik 4.3% pada RM18.4 bilion, import canak 21.2% pada RM23.1 bilion).
Singapura (eksport raih 26.4% pada RM19.5 bilion, import tambah 9.8% pada RM10.8 bilion).
Amerika Syarikat (eksport menokok 8.8% pada RM13.7 bilion, import melonjak 4042% pada RM10.2 bilion).

Import dari BEC dan pengguna akhir,

Barangan pengantara naik 26.3% pada RM60.6 bilion.
Barangan modal tambah 42.1% pada RM11.8 bilion.
Barangan penggunaan canak 21.6% pada RM8.8 bilion.


USD/JPY Kembali Menunjukkan Kenaikan Menguji Paras Tumpuan Pada 110.000

Pergerakan harga bagi pasangan matawang safe-haven USD/JPY mula menunjukkan kenaikan semula setelah siri penurunan harga ditunjukkan beberapa minggu sebelum ini didorong oleh isu perang dagang AS-China.
Harga bergerak agak mendatar beberapa hari ini sebelum kenaikan harga mula ditunjukkan ekoran data ekonomi Amerika Syarikat mencatatkan bacaan yang positif semalam.
Risiko terhadap rundingan dagang antara Amerika Syarikat dan China juga dilihat agak reda dengan ketiadaan laporan yang terbaru.
Dengan itu, USD mengambil peluang untuk sedikit mengukuh berbanding Yen sebelum menutup tirai dagangan pada minggu ini.
Harga pada USD/JPY telah membuat kenaikan dari paras 109.150 sebelum ini dan kini telah berjaya mencapai kenaikan pada zon SBR (support become resistance) pada 110.000.
Dagangan pada sesi Asia hari ini perlahan namun dilihat masih menguji zon SBR tersebut. Harga juga diniagakan lebih tinggi dari paras Magic Pivot 109.717 pada indicator Moshed Magic Line hari ini.
 Harga yang berjaya meneruskan kenaikan akan melepasi paras resistance pada 110.098 (MagicR1) sebelum menguji zon SBR seterusnya pada resistance 110.352 (MagicR2).
Lonjakan lebih tinggi harga berpotensi mencapai ke paras sekitar 110.733 (MagicR3) atau sedikit tinggi lagi iaitu pada 110.900.
Namun jika harga kembali membuat penurunan semula, harga dijangka akan turun lebih rendah melepasi paras Magic Pivot hari ini sebelum kembali menguji zon support pada 109.150 sebelum ini.
Lihat gambar chart pasangan matawang USD/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 109.463, 109.082, 108.828.
Paras resistance: 110.098, 110.352, 110.733.


Analisis GOLD – Emas Masih Bergelut Untuk Lepasi Zon $1,720

Pada minggu lalu, dagangan komoditi emas papar pergerakan yang mendatar dengan nilai terendah dicecah pada $1,692 dan paras tertinggi dicapai di penghujung minggu pada $1,729.
US dolar yang gagal mengekalkan momentum pengukuhan walaupun Pengerusi Federal Reserve (Fed) Jerome Powell menyampaikan isyarat hawkish pada ucapannya, dilihat mengurangkan tekanan terhadap dagangan emas sementara US dolar menyusut daripada paras tertinggi 20 tahun.
Pergerakan US dolar pada minggu ini akan dipengaruhi oleh beberapa terbitan data ekonomi Amerika Syarikat (AS) seperti data inflasi, indeks harga pengeluar, data jualan runcit serta sentimen pengguna tinjauan Universiti Michigan.
Indeks dolar juga masih lagi meneruskan penyusutannya sehingga mencecah ke paras 108.36 memberikan peluang kepada logam kuning untuk meneruskan peningkatan di awal minggu ini.
Mengukur nilai emas berbanding US dolar pada carta harga XAU/USD, harga dilihat masih bergelut untuk bertahan di atas zon 1720.00 yang menjadi zon rintangan buat harga pada dagangan minggu lalu.
Harga memulakan dagangan di awal minggu di sekitar paras tersebut dan pamerkan penurunan perlahan di sesi Asia. Namun menyambung dagangan di awal sesi Eropah, harga mula melonjak dan sedikit melepasi zon 1720.00 tersebut.
Lonjakan harga tersebut juga turut menyaksikan harga bergerak di atas paras sokongan Moving Average 50 (MA50) pada rangka masa 1 jam untuk isyarat pergerakan trend bullish.
Kenaikan lebih tinggi jika diteruskan bakal mengatasi paras ketinggian yang dicapai pada Jumaat lalu untuk zon 1740.00 pula bakal menjadi zon tumpuan harga seterusnya.
 Pergerakan harga dengan corak bullish yang lebih jelas dijangka akan melonjakkan harga sehingga mencapai semula ke paras 1760.00 untuk harga menguji pula zon rintangan penting tersebut sekaligus mencatatkan paras ketinggian terbaru 3 minggu.
Namun waspada sekiranya US dolar kembali mengukuh dan menekan semula harga emas untuk susut lebih rendah pada minggu ini.
Harga yang susut semula di bawah paras 1720.00 dan paras sokongan MA50 akan menjadi amaran kepada pelabur untuk kejatuhan lebih parah bagi dagangan emas.
Dijangkakan harga bakal meneruskan penurunan dan menguji semula zon 1700.00 yang menjadi tumpuan pada minggu lalu sebelum penurunan yang dilanjutkan akan menguji zon support sekitar 1790.00.
Untuk penurunan lebih rendah, zon 1680.00 pula dilihat akan menjadi sasaran sekaligus harga mencatatkan paras terendah terbaru 8 minggu setelah kali terakhir hampir dicecah harga pada 21 Julai lalu.
Lihat gambar carta harga pasangan XAU/USD di bawah untuk runjukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Masih Ada Sinar Semula Apabila Emas Meningkat Ke Paras $1,790

Semakin menambah kelegaan kepada pelabur emas apabila nilai logam kuning tersebut mula menunjukkan peningkatan pada dagangan Rabu semalam.
Ini menunjukkan perkembangan yang sedikit positif ekoran pergerakan harga lebih mendatar pada Selasa lalu setelah menyaksikan terjunan ketara berlaku pada awal minggu.
Situasi peningkatan harga emas didorong oleh penyusutan US dolar dalam pasaran semalam ketika perkembangan di China semakin memulih apabila kerajaan mengumumkan untuk dasar sifar-Covid sebelum ini akan ditamatkan.
Namun, sedikit berisiko pada sesi New York apabila Presiden Rusia, Vladimir Putin mengeluarkan amaran berkenaan ancaman perang nuklear yang berkemungkinan tercetus.
Jika diteliti pada carta harga XAU/USD yang mengukur nilai emas berbanding US dolar, harga yang mendatar di sekitar 1770.00 pada sesi Asia semalam kemudiannya telah membuat kenaikan sehingga mencapai paras 1790.00 di penghujung sesi New York.
Kenaikan pada carta tersebut juga dilihat telah melepasi halangan Moving Average 50 (MA50) pada pergerakan di rangka masa 1 jam dan mencetus petanda awal perubahan trend harga akan berlaku untuk emas.
Namun, menyambung dagangan pada hari ini (Khamis), harga bergerak perlahan dan mendatar di bawah paras 1790.00 dari sesi Asia bersambung ke awal sesi Eropah.
Namun, kenaikan harga dijangkakan oleh penganalisis untuk harga menuju kembali ke zon tumpuan 1800.00.
 Zon tersebut berkemungkinan akan menjadi rintangan buat harga yang perlu diuji sebelum reaksi harga akan dinilai untuk pergerakan selanjutnya.
Jika harga terus meningkat tinggi melepasi zon 1800.00 dan mengatasi ketinggian dicapai awal minggu, harga emas dijangka akan menuju sasaran terbaru pada 1830.00 untuk catatkan paras tertinggi 6 bulan.
Sebaliknya, kilauan emas berkemungkinan akan pudar jika harga mula menunjukkan tanda-tanda kejatuhan semula.
Penurunan semula harga emas masih disasarkan untuk menguji zon RBS (resistance become support) pada 1760.00.
Melepasi zon tersebut, harga bakal susut lebih rendah untuk jangkaan menuju pula ke sekitar 1733.00 yang menjadi paras sokongan harga pada minggu-minggu sebelum ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ekonomi AS Berkembang 2.6%, Inflasi Kanada Meleset Daripada Jangkaan

Pertumbuhan ekonomi Amerika Syarikat kurang daripada jangkaan pada suku keempat walaupun perbelanjaan pengguna merekodkan bacaan tertinggi dalam tempoh tiga tahun lalu sekaligus mendorong peningkatan import.
Keluaran dalam negara kasar (KDNK) meningkat 2.6% secara tahunan seperti yang dilaporkan pada Jumaat.
Ekonomi sebelum ini pada suku ketiga meningkat sebanyak 3.2% di mana jangkaan untuk kali ini adalah lebih tinggi daripada bacaan sebenar iaitu 3.0%. Terdapat sedikit tekanan kepada US dolar selepas data ini dikeluarkan pada pukul 9.30 malam.
Permintaan domestik melonjak 4.6% tertinggi sejak tiga tahun lalu.
Data tempahan durable-goods Amerika Syarikat
 Tempahan durable-goods (barangan tahan-lama) meningkat 2.9% bulan lalu selepas mencatat kenaikan 1.7% pada November. Manakala bacaan core durable-goods yang tidak mengambil kira tempahan pengangkutan juga naik melebihi jangkaan pasaran.
Inflasi Kanada Meleset Dari Jangkaan
Inflasi tahunan Kanada jatuh seperti yang dijangka tetapi melebihi daripada jangkaan pasaran pada Disember. Kejatuhan ini disebabkan oleh penyusutan harga gasolin seperti yang ditunjukkan pada Jumaat.
Inflasi tahunan merosot kepada 1.9% daripada 2.1% sebelum ini.
Harga makanan meningkat 2% dengan pengguna-pengguna membayar harga lebih tinggi untuk makanan.
Dengan bacaan inflasi yang meleset daripada jangkaan, dolar Kanada (CAD) jatuh secara keseluruhan dengan USD/CAD ketika ini naik hampir 60 pip setakat pukul 10.26 malam.


Lanjutan Perjanjian OPEC Langsung Tidak Membantu Kenaikan Harga Minyak Mentah Dalam Sesi Ini

Harga minyak kekal melemah dalam sesi dagangan pada Isnin apabila peningkatan berterusan yang dilaporkan terhadap aktiviti penggerudian AS telah menjejaskan usaha OPEC bagi mengetatkan bekalan.
Brent mentah diniaga pada $52.10 setong dengan junaman sebanyak 5 sen daripada sesi sebelum ini. Selain itu, WTI mentah didagang menurun sebanyak 8 sen kepada $49.72.
Pertubuhan Negara-negara Pengeksport Petroleum dan beberapa pengeluar non-OPEC bersetuju pada minggu lepas bagi mengurangkan pengeluaran sebanyak kira-kira 1.8 juta tong sehari sehingga meliputi suku pertama tahun 2018. Namun begitu, keputusan ini tidak seperti yang diharapkan oleh sebahagian pelabur.
Mengikut persetujuan awal, perjanjian pembekuan bekalan ini akan tamat pada bulan Jun tahun ini.
 Walaupun OPEC masih meneruskan pembekuan bekalan, harga minyak tidak meningkat lebih daripada $50 setong.
Sebahagian besar daripada kejayaan OPEC dikatakan bergantung kepada jumlah output di Amerika Syarikat yang telah melonjakkan pengeluaran sebanyak 10 peratus sejak pertengahan 2016 kepada lebih daripada 9.3 juta tong sehari.
Penggerudi di AS kini telah menambah sebanyak 19 buah pelantar berturut-turut bagi rekod 722 buah iaitu bacaan tertinggi sejak April 2015.
Sentimen dan Event Penting Yang Harus Beri Perhatian Sepanjang Minggu Ini (29 Mei-2 Jun 2017)


Ancaman Coronavirus Meningkat, USD/JPY Turun Dari Paras Tertinggi 3 Minggu

Angka kematian terkini akibat jangkitan wabak Coronavirus COVID-19 telah mencatatkan 1,367 korban sementara jumlah kes jangkitan disahkan meningkat kepada 59,805. Membimbangkan pasaran adalah peningkatan terbesar jangkitan baru semalam sekitar 15,000 kes.
Hal ini telah kembali meningkatkan semula risiko dalam pasaran yang sebelum ini mula menunjukkan tanda-tanda untuk reda.
Matawang safe-haven Yen antara yang mengukuh sejak awal sesi Asia hari ini bermula ekoran pelabur mula terarah kembali pada aset safe-haven yang lebih selamat dalam suasana pasaran berisiko.
Melihatkan pergerakan harga pada carta pasangan matawang USD/JPY, harga membuat penurunan sebaik sahaja sesi pasaran Asia dibuka menurun dari paras ketinggian yang dicapai semalam sekitar 110.100.
Penurunan harga walau bagaimanapun tidak begitu ketara dengan pelabur turut berwaspada menantikan data inflasi Amerika Syarikat yang akan diterbitkan pada sesi New York sebentar nanti yang akan mempengaruhi dagangan US dolar.
Bacaan data yang kukuh akan mendorong kenaikan semula harga dengan pengukuhan jelas bagi matawang US dolar di samping sentimen pasaran yang berisiko.
 Penurunan harga semasa dilihat akan cuba melepasi zon RBS (resistance become support) pada sekitar paras 109.700 dan 109.600 sebelum meneruskan penurunan ke paras lebih rendah.
Penurunan seterusnya berkemungkinan menuju zon tumpuan harga sekitar 109.300 dan 109.200 yang juga dilihat sebagai zon RBS.
Namun jika data petunjuk bank pusat AS catat bacaan kukuh atau sentimen pasaran berubah, harga berkemungkinan kembali membuat kenaikan semula.
Kenaikan harga akan cuba melepasi paras ketinggian semalam dan menguji zon resistance pada sekitar 110.300.
Harga yang berjaya tembusi zon resistance tersebut akan mencatatkan paras ketinggian terbaru harga untuk tempoh 9 bulan.
Lihat gambar carta pasangan matawang USD/JPY di bawah untuk rujukan analisis teknikal anda.


Mampukah GBP/USD Bangkit Semula Dari Zon Support $1.3600?

Data sektor pembuatan dan perkhidmatan UK yang akan diterbitkan jam 4.30 petang waktu tempatan dijangka bakal pengaruhi pergerakan mata wang Pound Sterling di sesi Eropah.
Pound pada minggu lalu telah mempamerkan prestasi suram, bergerak lemah sehingga ke penghujung minggu gagal disokong oleh data-data ekonomi yang diterbitkan.

Pada carta harga pasangan mata wang GBP/USD, penurunan mingguan dicatatkan sekitar 270 pips sehingga harga susut ke zon support 1.36000.
Zon support tersebut turut menjadi tumpuan ketika penurunan pada dagangan Julai lalu, namun harga masih gagal untuk meneruskan penurunan ke paras lebih rendah.
Pada sesi Asia pagi Isnin juga, harga kembali paparkan kenaikan semula dari zon support 1.36000 tersebut memberi isyarat awal pergerakan bullish pada carta GBP/USD.
Namun, faktor kenaikan harga dilihat lebih didorong oleh penyusutan US dolar di awal minggu berikutan jangkaan untuk Federal Reserve (Fed) melaksanakan pengurangan pembelian bon (tapering) dilihat kembali menjauh.
 Dagangan yang bersambung di awal sesi Eropah dilihat sedikit melepasi halangan Moving Average 50 (MA50) pada rangka masa 1 jam pergerakan harga dengan jangkaan kenaikan lebih tinggi bakal diteruskan.
Namun, data sektor ekonomi UK dinantikan sebentar lagi yang bakal memacu pergerakan harga hingga ke sesi berikutnya.
Kenaikan harga dijangka akan menguji zon SBR (support become resistance) 1.37000 terlebih dahulu sebelum meneruskan kenaikan lebih tinggi ke zon SBR seterusnya pada 1.38000.
Sekiranya harga menjunam semula di bawah zon support 1.36000, trend bearish harga minggu lalu dijangka akan diteruskan lagi pada minggu ini.
Penurunan selanjutnya melihatkan paras 1.35000 menjadi sasaran harga di mana sebelum ini menjadi tumpuan pada dagangan awal Januari lalu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Tuntutan Pengangguran Meningkat Buatkan Pasaran Mula Khuatir? Ini Sebabnya

Tuntutan baharu untuk faedah pengangguran AS secara tidak dijangka meningkat pada minggu lalu, namun begitu pasaran buruh kekal ketat di tengah-tengah kekurangan pekerja dan jumlah rakyat Amerika yang menganggur berada pada paras terendah sejak 1969 pada awal Mei.
Tuntutan awal untuk faedah pengangguran negeri meningkat 21,000 kepada 218,000 bagi minggu berakhir 14 Mei, paras tertinggi sejak Januari, kata Jabatan Buruh pada hari Khamis. Bacaan ini juga mengatasi ramalan para ekonomi Reuters yang meramalkan 200,000 permohonan untuk minggu tersebut.
Walaupun jumlah tuntutan pengangguran berada pada paras terendah lebih 53 tahun sejak Mac, pasaran buruh semakin ketat dan menjana keuntungan gaji yang kukuh yang membantu menaikkan inflasi keseluruhan dalam ekonomi.
 Tekanan harga yang tinggi ini telah memaksa Rizab Persekutuan terpaksa mengamalkan pendirian dasar monetari yang tinggi. Bank pusat A.S. telah menaikkan kadar faedah dasarnya sebanyak 75 mata asas sejak Mac. The Fed dijangka akan menaikkan kadar semalaman sebanyak setengah mata peratusan pada setiap mesyuarat seterusnya pada bulan Jun dan Julai.
Rekod terbaru menunjukkan terdapat 11.5 juta pekerjaan di tawarkan pada akhir Mac. Tuntutan turun daripada paras tertinggi sepanjang masa sebanyak 6.137 juta pada awal April 2020. Tuntutan pengangguran telah meningkat antara tempoh tinjauan April dan Mei. Jumlah pekerjaan pula ditambah ebanyak 428,000 pada bulan April, bulan ke-12 berturut-turut pertambahan pekerjaan melebihi 400,000.
Data pengangguran pertengahan Mei yang akan dikeluarkan minggu hadapan akan memberi lebih banyak penerangan tentang keadaan pertumbuhan pekerjaan bulan ini..
Segelintir penganalisis menafsirkan bahawa perkembangan ekonomi Amerika Syarikat semakin perlahan dengan tuntutan pengangguran meningkat dan soal selidik awal meramalkan aktiviti pembuatan akan berkurangan.


Analisis Teknikal EUR/USD – Timeframe H1 – 26/12/2018

Pergerakan pasaran dijangka akan terus bergerak perlahan pada minggu terakhir dagangan tahun ini. Dilihat pergerakan harga pada chart pasangan matawang EUR/USD, harga membuat kenaikan pada dagangan Isnin dari paras tumpuan 1.13550 naik melepasi paras Magic Pivot dan hampir menyentuh paras resistance MagicR1 pada indicator Moshed Magic Line untuk mencatatkan paras tertinggi harian sebelum kembali ke paras Magic Pivot semula untuk menutup dagangan di sekitar paras tersebut.
Pada sesi pasaran Asia hari ini, harga bergerak perlahan di atas paras Magic Pivot 1.1401 hari ini dan cuba menguji paras tersebut pada dagangan awal sesi namun gagal lepasi ke paras lebih rendah. Jika harga menunjukkan kenaikan ke paras lebih tinggi, jangkaan harga akan menuju ke paras resistance terdekat yang dilihat pada 1.1442 (MagicR1). Kenaikan harga lebih tinggi dari paras tersebut bakal menguji paras tertinggi pada chart EUR/USD untuk bulan Disember di sekitar paras 1.1480 (MagicR2). Seterusnya jika harga berjaya melepasi paras tersebut, harga bakal mencatatkan paras ketinggian yang baru pada kenaikan seterusnya berkemungkinan mencapai paras sekitar 1.1521 (MagicR3).
Namun, jika harga menunjukkan penurunan lebih rendah dari paras Magic Pivot hari ini, harga dilihat akan kembali menguji paras tumpuan sebelum ini di sekitar support 1.1363 (MagicS1). Harga yang menyambung penurunan lebih rendah dijangka akan menuju ke paras support 1.1321 (MagicS2) sebelum penurunan seterusnya bakal menguji zon support yang gagal ditembusi harga sebelum ini di sekitar paras 1.1283 (MagicS3).
 Kawal dagangan anda untuk penghujung dagangan tahun ini berikutan kecairan yang rendah dalam pasaran menyukarkan jangkaan pergerakan harga. Gunakan indicator Moshed Magic Line untuk memantau paras-paras yang menjadi tumpuan harga pada chart EUR/USD untuk catatan pada analisis anda.

Paras support: 1.1363, 1.1321, 1.1283.
Paras resistance: 1.1442, 1.1480, 1.1521.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Indeks Komposit PMI Zon-Eropah Jatuh Ke Paras Terendah Enam-Bulan

Indeks PMI sektor pembuatan yang dikeluarkan oleh Markit jatuh kepada 56.8 pada Julai daripada 56.8 sebelum ini. Bacaan kali ini berada di bawah jangkaan 57.3 dan merupakan paras terendah sejak tiga bulan lalu.
Bacaan indeks dalam sektor-perkhidmatan pula tidak berubah dari 55.4 pada Julai dan kurang daripada jangkaan pasaran 55.5.
Indeks komposit pengeluaran merosot ke paras terendah enam-bulan lalu kepada 55.8 pada tempoh sama berbanding  56.3 yang dicatat pada bulan sebelum itu.
 Apabila dilihat kepada komponen-komponen dalam indeks ini, komponen tempahan semakin perlahan dan sebaliknya kepada tempahan eksport barangan pembuatan yang mengukuh berikutan peningkatan eksport.
Kadar penghasilan pekerjaan kukuh pada tempoh sama, khususnya dalam sektor pembuatan.
Walaupun terdapat tekanan kepada kenaikan kos input, kadar pertumbuhan keseluruhan adalah yang terendah sejak November 2016. Terdapat juga kadar yang semakin perlahan dalam harga keluaran yang semakin perlahan sejak Januari.
Peningkatan dalam komponen pekerjaan dijangka akan melonjakkan keyakinan kepada ekonomi semasa dan pertumbuhan yang perlahan adalah disebabkan penawaran yang kurang daripada permintaan. Dalam konteks ini, pertumbuhan keseluruhan sepatutnya kekal kukuh dalam jangka pendek.


Pelabur Nantikan EUR/USD Tembusi Rintangan $1.2000 Minggu Ini

Sentimen pasaran yang kian pulih dijangka akan terus menambahkan ‘luka’ bagi dagangan US dolar pada minggu ini selepas pamer prestasi suram minggu lalu.
Dengan peningkatan ke paras tertinggi terbaru bagi indeks S&P 500 dan Dow Jones di pasaran saham Amerika Syarikat (AS), petunjuk bagi pemulihan ekonomi global itu telah memberi keyakinan buat pelabur sekaligus membuatkan mata wang safe-haven termasuk US dolar menyusut.
Selain itu juga, hasil perbendaharaan 10-tahun AS kekal bergerak rendah di bawah paras 1.60% walaupun sedikit meningkat di penghujung minggu.
Mata wang Eropah telah berjaya manfaatkan peluang untuk didagangka meningkat minggu lalu dengan situasi penyusutan US dolar.
Pada carta harga pasangan mata wang EUR/USD, harga telah meningkat di awal minggu lalu menuju ke paras 1.2000.
Namun, paras rintangan tersebut masih gagal untuk ditembusi dengan pergerakan harga menuju ke penghujung minggu mendatar di bawah paras 1.2000 tersebut.

 Pembukaan dagangan di awal minggu melihatkan harga membuat penurunan pada sesi Asia di bawah paras halangan Moving Average 50 (MA50) pada rangka masa 1 jam pergerakan harga memberi isyarat awal untuk permulaan trend bearish.
Penurunan harga akan kembali menguji paras sokongan pada zon harga 1.19000 setelah harga melonjak di atas paras tersebut di awal minggu lalu.
Namun, jangkaan untuk US dolar kekal bergerak lemah boleh menyokong kenaikan lebih tinggi harga pada minggu ini. Zon rintangan 1.2000 perlu ditembusi untuk meneruskan kenaikan seterusnya.
Sekiranya harga berjaya tembusi zon tersebut, kenaikan lebih tinggi berkemungkinan dijangkakan menuju zon tumpuan 1.20600-1.20900 untuk mencatatkan paras ketinggian terbaru 7 minggu.
Lihat gambar carta pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jangan Bertenang Dulu, Minggu Ini Lagi ‘Hebat’ Impaknya Pada Pasaran!

Belum cukup dengan ‘angin ribut’ yang membadai pasaran minggu lalu, pelabur kini perlu bersiap sedia untuk ‘tsunami’ dari keputusan mesyuarat polisi daripada empat bank pusat utama minggu ini.
Khamis, akan menjadi hari penting yang bakal menggoncang pasaran dengan mesyuarat polisi FOMC, Bank of Japan (BOJ), England (BOE) dan Swiss National Bank (SNB).
Meneliti pergerakan mata wang pada awal minggu, dapat dilihat bahawa US dolar kekal didagangkan lebih kukuh berbanding mata wang utama walaupun sedikit susut dari paras ketinggian yang dicapainya minggu lalu.
Pelabur terus berpegang pada keyakinan untuk melihat satu lagi kenaikan 75 mata asas pada minggu ini dengan kemungkinan kecil peningkatan 100 mata asas turut menjadi jangkaan pasaran.
 Sementara itu, yen didagangkan mendatar pada sekitar paras terendah 24 tahun ketika pelabur menantikan isyarat baharu menjelang mesyuarat BOJ untuk sebarang campur tangan daripada pihak berkuasa.
Mata wang pound terus melemah di sekitar paras terlemah terbaharu 37 tahun yang disentuhnya pada Jumaat walaupun di tengah-tengah jangkaan bahawa BOE akan meneruskan kenaikan 50 mata asas pada mesyuarat minggu ini.
Beralih pada mata wang Swiss franc yang diniagakan mendatar, SNB dijangka akan meningkatkan kadar sebanyak 75 mata asas yang akan membawa kadar faedahnya menjadi positif buat pertama kali dalam tempoh lebih 10 tahun.
Dalam pada itu, mata wang euro didagangkan pada sekitar harga pariti, bergelut untuk mempertahankan harga daripada jatuh lebih rendah dengan penerbitan data PMI pembuatan dan perkhidmatan Eropah kini menjadi fokus pasaran.
Mata wang komoditi, dolar Aussie, New Zealand dan Kanada masing-masing diniagakan sedikit berubah pada paras terendah dua tahun berbanding US dolar.


6 Berita Forex Penting Tumpuan Pasaran Minggu Ini (7-11 Oktober 2019)

Berikut merupakan sebahagian daripada data-data penting yang akan menjadi tumpuan pasaran sepanjang minggu.
Minit Mesyuarat FOMC (Khamis 2.00 Pagi): Minit untuk mesyuarat bank pusat pada September akan diteliti untuk mendapatkan petunjuk polisi yang lebih jelas. Federal Reserve (Fed) telah menurunkan kadar faedah dua kali berturut-turut dan tidak memberikan petunjuk bagi lanjutan pelonggaran yang seterusnya.
Data Pertumbuhan GDP UK (Khamis 4.30 Petang): Ekonomi British berkembang 3.0% pada bacaan Julai selepas pengucupan pada suku kedua. Laporan terbaru yang dikeluarkan adalah untuk bulan Ogos, bulan pertama Boris Johnson dilantik sebagai Perdana Menteri UK. Pelabur ingin melihat sama ada ekonomi terus berkembang sejajar pertumbuhan positif sektor buruh, atau terus merosot terkesan oleh isu Brexit.
 Minit Mesyuarat ECB (Khamis 7.30 Petang): Bank pusat Eropah akan mengeluarkan minit mesyuarat selepas keputusan dramatik baru-baru ini dengan tindakan menurunkan kadar faedah kepada 50 mata asas selain memperkenalkan tambahan pembelian bon bermula November nanti. Pengumuman tersebut turut menimbulkan kontroversi serta mengundang kritikan ramai pihak.
Data Inflasi Amerika Syarikat (Khamis 8.30 Malam): Bacaan data indeks harga pengguna AS pada Ogos meningkat 0.1% sementara bacaan teras meningkat 0.3%, melonjakkan bacaan inflasi tahunan ke paras 2.4%. Data untuk September ini pula adalah kritikal dan mempengaruhi keputusan mesyuarat oleh Fed.
Laporan Data Pekerjaan Kanada (Jumaat 8.30 Malam): Laporan pekerjaan ini akan menjadi fokus utama pasaran ekoran laporan pekerjaan NFP AS telah diterbitkan pada minggu lalu. Kanada menikmati pertumbuhan sektor buruh dengan kadar pertambahan pekerjaan pada Ogos meningkat empat kali ganda berbanding jangkaan pasaran. Peningkatan dijangka terus dicatatkan pada bacaan laporan September.
Data Sentimen Keyakinan Pengguna AS (Jumaat 10.00 Malam): Pengguna sedang memerhatikan perkembangan ekonomi untuk kebelakangan ini, namun kadar keyakinan semakin pudar. Bacaan terbaru tinjauan oleh Universiti Michigan akan memberikan data awal untuk bulan Oktober.


Ini yang terjadi Kepada Pasaran Minyak Mentah Ketika Stok Simpanan dilapor Melonjak!

Harga minyak meningkat dalam dagangan awal Asia pada Jumaat walaupun inventori minyak AS meningkat buat kali kedua berturut-turut di Amerika Syarikat. Laporan pada lewat Khamis juga menunjukkan kenaikan yang tidak dijangka daripada stok minyak mentah dari Pentadbiran Maklumat Tenaga AS (EIA).
WTI mentah dagangan meningkat sehingga 18 sen atau sebanyak 0.33 peratus kepada $53.95.
Dalam masa yang sama, Brent mentah bagi penghantaran bulan Mac juga mencatat kenaikan lebih tinggi sebanyak 12 sen setong.
Inventori minyak mentah minggu ini dilaporkan meningkat sehingga 614,000 tong pada minggu berakhir 23 Disember, berbanding jangkaan penganalisis yang menjangkakan penurunan sebanyak 2.1 juta tong.
 Walaupun data ini agak mengecewakan buat pasaran logam hitam, saham minyak mentah masih dinilai meningkat dari yang dicatat pada Rabu.
Sementara itu, menurut tinjauan Reuters, stok petrol menurun 1.6 juta tong berbanding peningkatan yang diramal sebanyak 1.3 juta tong.
Dalam tinjauan berasingan pada Khamis, harga minyak dijangka akan meningkat secara beransur-ansur sebanyak $60 setong pada akhir tahun 2017 dengan kenaikan terhad ekoran pengukuhan US Dollar. Namun, proses pemulihan pasaran ini juga boleh tergugat jika Amerika Syarikat menambah jumlah pengeluaran minyak mentah dan OPEC tidak mematuhi perjanjian yang telah ditetapkan sebelum ini.
Jepun Perkenal “Premium Friday” Untuk Memaksa Pekerjanya Berehat!


Sentimen Pasaran: Wabak Koronavirus Beri Kesan Lebih Buruk Daripada Wabak SARS Terhadap Ekonomi?

Setakat ini, di seluruh dunia sebanyak kira-kira 80,000 orang telah dijangkiti penyakit itu dan lebih 2,800 maut direkodkan. Di Malaysia sebanyak 22 kes positif COVID-19 telah tercatat dengan 20 individu telah pulih sepenuhnya.
Pada hari ini ahli majlis pentadbiran Bank Pusat Eropah, Klass Knot telah mengeluarkan pandangannya bahawa wabak COVID-19 mungkin akan memberi kesan lebih besar ke atas ekonomi dunia daripada wabak SARS yang menular kira-kira hampir 20 tahun lalu.
Menurut Knot, walaupun masih terlalu awal untuk mengukur kesan wabak ini, namun pengiraan saya bahawa wabak koronavirus (COVID-19) akan kesan yang lebih teruk terhadap ekonomi global.
 Wabak SARS telah menyebabkan kerugian sebanyak $40 billion dalam pasaran ekuiti.
Pada hari ini, pasaran saham A.S telah jatuh menjunam berikutan kekhuatiran pasaran terhadap prospek wabak koronavirus terhadap ekonomi A.S.
Indeks pasaran saham Dow Jones jatuh sebanyak 437 mata atau jatuh 1.6%. Indeks S&P juga jatuh 1.6% dan Indeks Nasdaq pula jatuh 1.8%. Indeks US dolar greenback berbanding enam matawang utama didagangkan susut pada paras 98.362 setakat jam 11.30 p.m.
Para pedagang matawang menjangkakan sebanyak 60% kecenderungan bahawa the Fed akang mengurangkan kadar pada mesyuarat bulan Mac ini.


Analisis Teknikal NZD/CAD – Timeframe H1 – 7/8/2018

NZD semakin tertekan ekoran daripada kenyataan FED yang agak positif mengenai dasar monetari dan ditambah juga ketegangan isu perang dagang AS-China. Manakala CAD pula mendapat sentimen yang positif ekoran data domestik di Kanada yang mengukuh serta harga minyak yang berada pada paras yang memberangsangkan.
Secara teknikal, NZDCAD masih berada di dalam julat harga 0.87788-0.87370 selepas breakout daripada support sebelumnya di sekitar harga 0.88360 yang lalu.
 Perhatikan pergerakan harga di sekitar level-level berikut:
Paras support: 0.87362, 0.87232, 0.87021.
Paras resistance: 0.87703, 0.87914, 0.88044.


Pengukuhan USD Kembali Menekan Dagangan EUR/USD 70 Pips Lebih Rendah

Carta harga bagi pasangan matawang EUR/USD antara yang mempamerkan pergerakan ketara harga susulan laporan data pekerjaan NFP Amerika Syarikat diterbitkan yang menjadi tumpuan utama pasaran minggu lalu.
Dengan jangkaan yang berbeza, laporan dikeluarkan mengejutkan pasaran apabila pertambahan pekerjaan di Amerika Syarikat pada November mencatatkan angka 266,000 jauh lebih tinggi berbanding jangkaan kenaikan 181,000 pekerjaan.
Mengukuhkan lagi laporan apabila kadar pengangguran turun ke paras terendah hampir separuh abad iaitu ke paras 3.5%.
Susulan laporan diterbitkan, dagangan EUR/USD menjunam sehingga mencapai paras terendah mencecah 1.10400 dengan penurunan harian sekitar 70 pips telah dicatatkan.
Sebelum penurunan berlaku, harga menguji paras ketinggian 1.11100 yang merupakan zon resistance pada dagangan minggu lalu.
Penurunan turut melepasi garisan sokongan Moving Average 50 (MA50) yang memberi isyarat perubahan trend harga yang cenderung menuju ke paras lebih rendah.
 Dagangan yang bersambung pada sesi Asia hari ini dilihat cuba membuat kenaikan untuk melepasi paras 1.10600 namun pergerakan harga masih perlahan menuju pembukaan sesi pasaran Eropah.
Kenaikan harga dilihat akan menuju zon tumpuan harga di sekitar 1.10900 dan menguji MA50 sebelum kembali meneruskan penurunan semula.
Jika kenaikan berjaya diteruskan, paras ketinggian minggu lalu pada 1.11100 bakal diuji semula.
Namun jika harga terus turun ke paras lebih rendah, paras tumpuan pada sekitar 1.10200 akan menjadi destinasi yang dituju harga.
Penurunan lebih rendah akan menuju pula zon support di bawah paras harga 1.10000 yang diuji ketika dagangan November lalu.
Lihat gambar carta pasangan matawang EUR/USD di bawah untuk rujukan analisis teknikal anda.


EUR/USD Gagal Beri Kejutan Ketika Data NFP Diterbitkan

Menjadi tumpuan pada sesi New York Jumaat lalu, terbitan data pekerjaan NFP Amerika Syarikat (AS) untuk bulan Ogos dilihat tidak memberi kesan yang begitu ketara terhadap pergerakan US dolar.
Pertambahan pekerjaan meningkat mengatasi jangkaan, namun purata gaji sedikit menurun manakala kadar pengangguran pula meningkat.
US dolar sedikit susut ketika data diterbitkan namun mula menunjukkan pengukuhan semula pada penutupan sesi terakhir minggu lalu tersebut.
Mata wang Euro pula terus terkesan oleh krisis tenaga yang berlarutan di Eropah, namun tumpuan pelabur akan terarah pada mesyuarat polisi bank pusat Eropah pada minggu ini dengan jangkaan kenaikan kadar faedah yang lebih agresif bakal dilaksanakan.

Meneliti pergerakan harga pada carta pasangan mata wang EUR/USD, harga menunjukkan peningkatan pada Jumaat lalu melepasi paras pariti 1.0000 dan mencapai sekitar 1.00300 ketika data NFP diterbitkan.
Namun harga mula menyusut semula di bawah 1.0000 tersebut dan mengakhiri dagangan penghujung minggu di sekitar 0.99500.
 Menyambung dagangan di awal sesi Asia pagi ini, harga membuka dagangan lebih rendah di sekitar 0.99200 dan mendatar di sekitar tersebut dengan paras sokongan 0.99000 masih lagi menjadi zon support harga untuk beberapa minggu ini.
Jika penurunan harga diteruskan, harga yang berjaya melepasi zon support tersebut bakal mencecah pula ke sekitar 0.98000 untuk sasaran paras terendah 20 tahun yang terbaru.
Sebaliknya jika harga berjaya membuat kenaikan semula, melepasi halangan Moving Average 50 (MA50) pada rangka masa 1 jam di carta harga akan memberi isyarat awal bagi perubahan trend bullish.
Harga seterusnya dinilai untuk melepasi rintangan pada 1.0000 sebelum meneruskan kenaikan menuju ke zon rintangan sebelum ini sekitar 1.01000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Bacaan Inflasi Terbaru Cerminan Tahun 2022 Yang Buruk Buat China!

CPI meningkat dengan sederhana 1.8%
PPI kekal dalam kemerosotan pada -0.7%
China berusaha untuk tingkat permintaan pengguna

Inflasi pengguna China terus meningkat dengan sederhana pada bulan Disember manakala harga pengeluar pula kekal dalam inflasi, menurut data yang dikeluarkan pada Khamis.
Biro Perangkaan Kebangsaan (NBS) mendedahkan indeks harga pengeluar (CPI) meningkat sebanyak 1.8% pada Disember daripada 1.6% tahun ke tahun pada November.
Keseluruhannya pada tahun 2022, inflasi pengguna di China berada pada 2%, di bawah sasaran rasmi sekitar 3%.
 Sementara itu, indeks harga pengeluar (PPI) yang mencerminkan harga yang dikenakan kilang kepada pemborong untuk produk, jatuh sebanyak 0.7% tahun ke tahun, meningkat daripada penurunan 1.3% pada November.
Untuk sepanjang tahun 2022, PPI meningkat 4.1% berbanding tahun sebelumnya, menurut NBS.
China telah bergelut dengan dasar sifar Covid pada tahun lepas, menyebabkan aktiviti ekonominya ketinggalan di belakang negara-negara utama lain yang sudah keluar dari penutupan lebih awal.
Ketua perangkaan NBS Dong Lijuan berkata pihak berkuasa telah mengambil langkah bulan lalu untuk menyelaraskan pencegahan coronavirus dan pembangunan ekonomi bagi memastikan bekalan dan harga yang stabil.


Nampaknya Ada Yang Menyokong USD Untuk Naik Lagi!

Pemulihan US dolar berlanjutan pada hari Selasa di tengah-tengah jangkaan untuk kenaikan kadar faedah Federal Reserve (Fed) pada mesyuarat polisi bulan depan.
Data yang diterbitkan pada sesi New York mengukuhkan lagi US dolar untuk meningkat lebih tinggi berbanding pesaing utamanya.
Indeks Empire State Manufacturing melonjak dengan ketara kepada 10.8 pada bulan Mac, berbanding penguncupan 24.6 bulan sebelumnya.
Hal ini secara tidak langsung menunjukkan ekonomi Amerika Syarikat masih berkembang melebihi apa yang dijangkakan oleh Fed.
Pasaran kini melihat kebarangkalian untuk Fed menaikkan kadar faedah sebanyak 25 mata asas kepada 5.00%-5.25% pada mesyuarat Mei.
 Melihat perkembangan mata wang utama lain, euro didagangkan susut, berundur lebih jauh daripada puncak tertinggi satu tahunnya yang dicapai pada hari Jumaat.
Pound turut memperpanjangkan penyusutan ketika tumpuan pasaran kini beralih kepada penerbitan data pekerjaan UK pada sesi Eropah hari ini.
Selain itu, dolar loonie kekal stabil menjelang pengeluaran data inflasi Kanada yang dijangkakan turun 4.3% tahun ke tahun pada bulan Mac daripada 5.2% sebelumnya.
Di sisi lain, dolar Aussie dan New Zealand didagangkan mendatar dengan tumpuan pasaran terarah kepada terbitan data keluaran dalam negara kasar (KDNK) China untuk suku pertama 2023.
Yen pula terus melemah di paras terendah satu bulan berbanding greenback apabila Bank of Japan (BOJ) terus berpegang pada dasar monetarinya yang sangat longgar.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.